Рамазон – раҳмат ва баракат ойи - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 19 Май 2018\tКӯришлар: 912\nқандай таассурот олинди?\nУшбу саволларга Имоми Аъзам Абу Ҳанифа номидаги Тожикистон Ислом олийгоҳи мударриси, Ислом маркази фатво бўлими етакчи мутахассиси Абдулвоҳид ҲОМИДОВ жавоб берди.\nРўза сўзи араб тилидаги "савм" сўзи ўрнида ишлатилади. "Савм" эса, луғатда ҳар бир нарсадан ўзини тийиб туриш маъносини англатади. Шариатда рамазон ойида тонг отгандан, қуёш ботгунча ният билан ўзини емоқ-ичмоқ ва шаҳватдан тийиб туришга айтилади. Рамазон сўзининг маъноси "қиздирилган тош" дегани. Бу, эҳтимол, у фарз қилинган йилда ҳавонинг ўта иссиб, тошларнинг қизиб кетишига алоқадордир.\nИсломдан олдинги динларда рўза бир кун, уч кун бўлгандир. Аммо биз тутаётган рўза бир ой. "…шаҳро рамазон-аллазий унзила фийҳил Қуръон" (Қуръон рамазон ойида нозил қилинган) ояти бунга далил. Демак, рамазон бир ой экан.\nРамазон ойи кириши арафасида, халқ орасида турли баҳслар юзага келади. Баъзилар бир кун олдин тутса, баъзилар бир кун кейин. Бундай гап-сўзлар ҳар йили бўлади. Айримлар бевосита бизнинг ўзимиздан ҳам: -Нега, фалон мамлакат фуқаролари бир кун олдин тутишади-ю, биз бир кун кейин? - деб сўраб қолишади.\nРамазон ойининг кириши эса, янги ойни кўриш билан собит бўлади. Шунингдек, бу ойнинг тамом бўлиши ҳам шаввол ойининг янги нишонасини кўриш билан бўлади. Пайғамбаримиз саллоллоҳу алайҳи васаллам ўз ҳадиси шарифларида: - "Ойни кўриб (рўза) тутинглар ва ойни кўриб (рўзани) очинглар", - деганлар. Бунинг учун рамазондан олдинги шаъбон ойининг йигирма тўққизинчи куни қуёш ботишига қаралса, янги ой бироз кўринади. Ким кўрса, гувоҳлик беради ва эртасидан рўза тутиш бошланади. Агар у куни кўрилмаса, шаъбон ойини ўттиз кун ҳисоблаб, кейинги кунидан рўза тутиш бошланади. Шунингдек, рамазон ойи йигирма тўққиз кун бўлганида, шаввол ойининг бошланишини билиш учун ойга қаралади. Қуёш ботиши пайтида, янги ой кўрилса, эртасига ҳайит эълон қилинади. Кўрилмаса, ўттизинчи кунни ҳам тутиб, кейин ҳайит бўлади. Ана шунда Пайғамбар саллоллоҳу алайҳи васалламнинг амрларига амал қилинган бўлинади. Ойни ўлчов қилишда катта ҳикматлар борлигидан шундай қилинган. Аввало, ой борлиқдаги энг катта аломатлардан бири ҳисобланади. Уни кўриб рўзани бошлаш ва яна кўриб тугатиш дегани, бу ишда ҳамма нарса очиқ-ойдин бўлсин, ҳеч ким ва ҳеч қандай тараф ўзгартириш кирита олмасин, деганидир. Қамарий сананинг, шамсий-қуёш йилидан кунлари оз бўлади. Шунинг учун, ҳар йили рўза аввалгисидан ўн икки кун олдин тутилади ва ўттиз уч йил деганда, бир айланиб, сананинг ҳар бир кунида рўза тутилади. Узоқ ва қисқа, иссиқ-совуқ ёки мўътадил кунларда ҳамма ойга қараб тутаверади. Бир минтақада осон, бошқасида қийин бўлиб, бир хил вақтида ўзгармас бўлиб қолмайди.Ойни кўриш билан рўза тутиш ёки уни тугатиш барча мусулмонларга баробар ҳукм бўлиб, бу уларнинг бирликлари рамзи ҳамдир.\nШу ўринда бир гапни айтиш лозим: бизнинг замонамизда амал қилаётган астрономик расадхоналар диний марказлар ойнинг қайси кун кириши ёки чиқиши ҳақида аниқ маълумотларни ҳам бериш имконига эга. Шу боис, "нега, фалон мамлакат фуқаролари бир кун олдин тутишади-ю, биз бир кун кейин?"-деган савол беришга ўрин қолмайди.\nРамазон ойи мўминларнинг савоб касб қилишларига энг қулай фурсат ҳисобланади. Бу ойнинг рўзасини тутганларга улкан ажр савоблар, икки дунёнинг бахт-саодати ваъда қилинган. Рамазон ойида қилинадиган яхши амалларнинг савоби ҳам шу ойнинг ҳурматидан кўпайтириб берилади. Имом Абу Абдуллоҳ Муҳаммад ибн Исмоил Бухорий ривоят қилган ҳадиси шарифда Пайғамбаримиз саллоллоҳу алайҳи васаллам: - "Кимки Рамазон рўзасини иймон ила савоб тилаб тутса, унинг олдинги барча гуноҳлари мағфират қилинади", - деганлар.\nРўзадорлар жаннатга "Райён" деган махсус эшик орқали киритилади.\nБунга ўхшаш, рўза тутувчиларга ажр, савоб ва охират даражаларини ваъда қилувчи ҳадислар жуда ҳам кўп.\nРўза тутувчи фақат ўзига эмас, балки оиласи, жамияти, бутун инсониятга фойда келтиради.\nЎз ихтиёри билан Аллоҳдан савоб умид қилиб, бир ой давомида, кундуз кунлар емоқ-ичмоқдан, шаҳватдан ўзини тўхтатиб юрган инсон улкан фойдалар топади. Аввало, рўза инсонга ўз хоҳиш ва истакларини жиловлашни ўргатади. Агар инсонларда бу сифат бўлмаса, дунё тезда ҳалокатга учраши мумкин. Рўза сабр мадрасаси ҳамдир. Фақат ҳақиқий рўзадорларгина ҳақиқий сабр даражасига эришадилар. Ўз ихтиёрлари ила рўза тутиб, очлик, чанқоқларга чидаган инсон ғоятда мустаҳкам иродали бўлиб етишади.\nБугунги кунда рўзанинг фойдасини, нафақат, мусулмонлар, балки Исломдан, Қуръондан хабари йўқ кишилар ҳам тушуниб етдилар. Тараққий этган ўлкаларда очлик йўли билан даволаш шифохоналари ишлаб турибди. Турли қитъаларда яшовчи олимлар илмий тажрибалар ўтказиб, оч қолиш тани сиҳатлик учун зарур омил эканини таъкидламоқдалар. Бу илмий ишлар натижасида, рўза ҳозирда энг кўп тарқалган 29та дардга даво эканлиги, киши доим соғ юрай деса, ҳар йили 28-30 кун ихтиёрий оч қолиши зарурлиги таъкидланган. Сиз билан биз -мусулмонларга бу фойдали ишни XV аср илгари ибодат сифатида тайинлаб қўйган Аллоҳ таолога чексиз ҳамду санолар бўлсин.\nХалқ ичида гўё турмушга чиқиши кечиккан, ўтириб қолган қизлар рўзанинг ўттизинчи куни рўзасини очса, бахти очилармиш, деган ботил ақида бор. Бу-шайтони лаиннинг ҳийласи. Бир кун қасддан очилган рўза ўрнига 60 кун тутиб беришлик буюрилган. Бахтни Худо беради. Рўзадорнинг дуоси қабул. Шу боис, бахт истаган, давлат истаган ўғил-қизларимиз рўзадор ҳолда тилакларини Аллоҳдан тиласинлар.\nТинчлик ва миллий бирлик асосчиси - Миллат пешвоси муҳтарам Президентимизнинг мамлакат жамоатчилик вакиллари билан мулоқоти халқ томонидан жуда катта мамнуният билан қабул қилинди. Айниқса, муборак Рамазон ойи арафасида бўлиб ўтган ушбу мулоқотда Президент Жаноби олийлари ижтимоий тенглик ҳақида сўзлар эканлар, ўзига тўқ кишиларни аҳолининг камтаъминланган қатламига нисбатан мурувватли бўлишга чақирдилар. Закот ва фитр садақаларини камбағалу етим-есирларга беришга ундади. Шунингдек, бадавлат тадбиркорларни халқ ободончилиги доирасида йўл, кўприк, таълим муассасалари қуриш каби улкан савобли ишларни амалга оширишга ҳидоят этдиларки, бу муқаддас Ислом динимиз дастурларида ҳам кўрсатилган. Айтмоқчиманки, муҳтарам Президентимизнинг ушбу дастуру ҳидоятлари фақат ва фақат халқ манфаати ҳамда азиз Тожикистонимиз ободончилигига ҳисса бўлади.\nБиз, илм аҳли Парвардигордан ҳаммамизнинг тутган рўзаларимизни ўз даргоҳида қабул қилишини, бу муборак ой раҳмату хайру баракатидан баҳраманд айлашини сўраб, дуо қиламиз. Худованди Карим барчамизга икки олам саодатини ато айлаган бўлсин, илойим.\n- Хотин, бугун ўз ҳолимга қўй. Истасанг битта чой дамла, бўлмаса шу ҳам керак эмас. Болаларни оёқ-қўлини боғлаб, онангни уйига жўнат. Ғинг, деган овозни эшитмай. Мен роман ёзаман. Роман! - дедим бир даста қоғоз ва неча хил ручка-ю қалам ва ҳатто, ўчирғичгача олдимга тахт қилиб.\n- Вой, Роман? Ҳа, Роман, ҳмм… ўша «Селхозтехника»да ишлайдиган\nАмалдаги йилнинг 2-6 октябр кунлари Душанбедаги «Теннис қасрида» курашнинг дзюдо тури бўйича «Тожикистон Республикаси Президенти кубоги» VI халқаро турнири бўлиб ўтади.\nМусобақада дзюдочилар етти вазн тоифаси: 60, 66, 73, 81, 90, 100, +100 килограммда ўзаро ғолиблик учун беллашадилар.\nБугун: 01-10-2020 16:40:01


АҚШ ўз режасидан воз кечмаслигини айтмоқда\nДмитрий Медведевнинг АҚШ ва НАТОга қилган дағдағаси жиддий қабул қилинмади.\nРоссия Президенти Дмитрий Медведев АҚШнинг Европада аксил-ракета мудофаа тизимларини ўрнатиш режалари хусусида қилган кескин баёноти Вашингтонни ўз режаларидан воз кечишга мажбур эта олмайди. Медведевнинг чоршанба кунги чиқишига Оқ уй шундай муносабат билдирди. Шу билан бирга Вашингтон бу мудофаа тизимлари Россияга қарши қаратилмаганини ҳам эслатди.\nРоссия Президенти Дмитрий Медведев 23 ноябр куни қилган чиқишида агар Америка Ракеталарга Қарши Мудофаа тизимини Европада қуришни давом эттирса, Россия бунга жавобан АҚШ билан тузилган Стратегик Ҳужум Қуроллари (СҲҚ) тўғрисидаги шартномадан чиқиши ва умуман ҳар қандай қуролсизланиш шартномаларидан воз кечиши мумкинлигини таъкидлади.\nМедведев шунингдек, Россия ўзининг Ракеталарга Қарши Мудофаа тизимини ривожлантириши ва Европада ўрнатилаётган АҚШ тизимларига жавоб бера оладиган истиқболли дастурлар ишлаб чиқилажагини таъкидлади. АҚШ режаларига жавобан, деди Медведев, Калининградда “Искандар” ракета қурилмалари жойлаштирилади.\n- Афсуски АҚШ, унинг ортидан эса НАТО аъзолари бўлган бошқа ҳамкорларимиз бу йўналишда ҳаракат қилишга жиддий иштиёқ намойиш этмади. Улар, ҳар ҳолда бугунги кунда, бизнинг Европадаги Ракеталарга Қарши Мудофаа Тизими билан боғлиқ хавотирларимизни инобатга олишни истамаётир,- деди Медведев.\nШунга қарамасдан, Россия президенти икки мамлакат вакиллари “бири-бирларини тушуниш учун ҳозирча вақт борлигини” ҳам таъкидлаб ўтди.\nРоссия раҳбарининг бу демаршига жавоб берган АҚШ Миллий хавфсизлик кенгаши вакили Томми Витьор “Европадаги аксил-ракета мудофаа тизими Россиянинг стратегик хавфсизлигига таҳдид қилмайди ва таҳдид қила олмайди... Биз ўз режаларимизни ўзгартирмаймиз ва бу лойиҳа ривожига бирор чеклов жорий қилмаймиз”, деди.\nАйни пайтда у ҳам Россия билан ҳамкорлик тўғрисидаги музокаралар давом этишига ишонишини гапириб ўтди. АҚШ расмийлари Европани эҳтимолий ракета ҳужумидан ҳимоя қилишга қаратилган мудофаа тизимининг Эрон ва Шимолий Кореядан келаëтган таҳдидга жавоб эканини таъкидламоқда.\nАммо Москва бу режа ўз ядровий арсеналини заифлаштиришга қаратилгани хусусида хавотир билдириб келади.\nМедведевнинг дўқ-пўписасини НАТО расмийлари ҳам жавобсиз қолдирмади.\nНАТО Бош котиби Андерс Фог Расмуссен Москванинг Европа Иттифоқи чегаралари бўйлаб ракета мосламаларини ўрнатиш режасидан “афсусда” эканини маълум қилди.\nБоз устига, АҚШ Давлат департаменти Россияга Европадаги Оддий қуроллар келишуви (ЕОҚК) асосида бошқа бирор ҳарбий маълумот тақдим этмаслигини баён қилди.\nАҚШ Давлат Департаменти расмийси Виктория Нуланд Озодлик Радиосига берган интервьюсида масала хусусида бундай деди.\n- Бундан буён мазкур келишув доирасида АҚШ ўз базаларида Россия назоратчиларини қабул қилмайди, шу жумладан шу келишувда кўрсатилган йиллик ҳарбий ахборотни беришни ҳам бас қилади. Билишимча, НАТОдаги бизнинг қўплаб бошқа иттифоқчиларимиз худди шундай иш тутади, - деди АҚШ Давлат департаменти расмийси Виктория Нуланд.\nНуланд хонимнинг сўзларига кўра, бунга Россиянинг 2007 йилдан буён Европадаги Оддий қуроллар келишувида (ЕОҚК) белгиланган мажбуриятларни бажармаётгани сабаб бўлган.\nЭслатиб ўтамиз, Европадаги Оддий қуроллар келишуви (ЕОҚК) 1990 йилда Парижда имзоланган ва икки йилдан кейин кучга кирган. Аввалига бу НАТО ва Варшава шартномаси ташкилоти ўртасидаги ўртасидаги ҳарбий мувозанатни сақлашга қаратилган ҳужжат бўлган.\nВаршава шартномаси ташкилоти йўқ бўлиб кетганидан кейин 1999 йилда Стамбулда шартноманинг янги кўриниши имзоланди, бироқ Грузия ва Приднестровьедан қўшинларини олиб чиқишни истамаган Россия 2007 йилда бу тизимда ўз фаолиятини вақтинча тўхтатиш қарорини қабул қилган.\nҲарбий кузатувчилар ЕОҚ келишуви ўз сиёсий ва ҳарбий аҳамиятини аллақачон йўқотиб бўлганини таъкидламоқда.


ЎЗЛИКНИ АНГЛАШ БАХТИ\nМана, 21 йилдирки, халқимиз мустақиллик неъматларидан баҳраманд бўлиб яшамокда. Ўтган йиллар давомида Президентимиз раҳнамолигида эришган ва эришаётган ютуқларимиз ниҳоятда залворли.\nОдатда, инсон ҳаётда ҳисоб-китоб билан яшайди. Вақти-вақти билан ортига, босиб ўтган йўлига разм солиб амалга оширган ишлари, режалари, эришган ютуқлари, орзу-умидлари - барчасини сарҳисоб қилади.\nШу нуқтаи назардан, мен ҳам кутлуғ айём арафасида босиб ўтган йўлимизни ўзимча кўнглимдан ўтказдим. Дарҳақиқат, ким эдигу ким бўлдик? Аввалам бор, биз мустақил яшаш илмини эгалладик. Ўз йўлимизни танлаб, ягона мақсад сари жипслашдик. Ҳаётга қарашимиз, фикрлашимиз ўзгарди. Бугунимиз ва эртанги кунимизга ишончимиз ортди. Қалбларимизда шу азиз Ватанга, унинг истиқболига дахлдорлик ҳисси пайдо бўлди.\nЎзим Гурлан туманининг Олға қишлоғиданман. Оддий ишчи оиласида туғилиб ўсганман. 2008 йилдан буён Урганч шаҳридаги “Мегасфера” қўшма корхонасига раҳбарлик қилиб келаяпман. Иш бошлаган пайтимизда жамоада, бор-йўғи, икки киши эдик. Дастлаб ўзимизнинг маблағимиздан ташқари, банкдан 200 миллион сўмлик кредит олиб, ёғочга ишлов берувчи янги технологиялар олиб келиб ўрнатдик. Ўтган йили яна 400 миллион сўмлик кредит ҳисобига корхонамизни кенгайтирдик. Натижада ишчи-ходимларимиз сони 40 нафарга етди. Ҳозир корхонамиз ишчиларининг ўртача ойлик иш ҳақи 450 - 500 минг сўмни ташкил қилаяпти. Бултур 1 миллиард сўмликка яқин замонавий мебеллар ишлаб чиқариб, харидорларга етказдик.\nПрезидентимизга раҳмат! Биз, тадбиркорларни ҳамиша қўллаб-қувватлаб, кўп имтиёзлар, имкониятлар яратиб бермоқдалар. Тадбиркор сифатида мамлакатимизда ушбу соҳани ривожлантириш йўлида қабул қилинаётган Фармон ва қарорлардан бағоят миннатдорман. Биргина ортиқча текширишларни қисқартириш борасидаги имтиёзлар бизни жуда хурсанд қилди.\nАйтмоқчиманки, истиқлол ҳар кимга ўзлигини англаш бахтини берди. “Ҳалол меҳнат қил, меҳнатингга яраша яша. Бошқалар ҳам меҳнатингдан рўшнолик кўрсин” - жамиятимизнинг ҳар бир фуқароси ана шундай эркка, ўз қадр-қимматига, ҳалол меҳнати билан жамият ривожига ҳисса кўшиш имкониятига эга бўлди. Бугун ҳар биримизда шижоат, ташаббус, интилиш бор. Бу юксак туйғулар эса бизни фидойилик билан меҳнат қилишга чорлайверади.\nМуроджон ВАИСОВ, «Мегасфера»\nқўшма корхонаси раҳбари.


Олий суд «Xabar.uz»да эълон қилинган мақолага...\n20.07.2019 18:05 0 2100\n«Xabar.uz» сайтида эълон қилган (2019 йил 17 июнь) «Андижон туманлараро суди судьяси Олий суд раиси баёнотини шубҳа остига қўйди» сарлавҳали мақолада «Андижанская правда» газетаси мухбири Шефие Иманқулова суд мажлисига қўйилмагани, судья Насибулло Қамбаров «мухбирни судга чақирмаганман!» деган важ билан журналистни очиқ суд мажлисига киритмагани ҳақида сўз юритилган.\nМазкур ҳолат юзасидан Андижон вилояти судьялари малака ҳайъати томонидан хизмат текшируви ўтказилди.\nАввало таъкидлаш жоизки, судлар фаолияти очиқлиги ва шаффофлиги таъминлаш тизимда амалга оширилаётган устувор вазифалардан бири ҳисобланади. Судлар фаолиятининг очиқлиги ва шаффофлигини таъминлашда оммавий ахборот воситаларининг ўрни беқиёс экани маълум. Шу боис Ўзбекистон Республикаси Олий суди раҳбарияти оммавий ахборот воситалари билан ҳамкорликни янада кучайтириш тарафдоридир. Бу борада аллақачон амалий ишлар бошлаб юборилгани ҳам кенг жамоатчиликка маълум.\nМақолага келсак. «Андижанская правда» газетаси мухбири Шефие Иманқулова фуқаро М.Мамаджанованинг аризаси юзасидан журналистик суриштирув ўтказиш жараёнида суд мажлисида иштирок учун фуқаролик ишлари бўйича Андижон туманлараро судига бориб, суд мажлисида иштирок этишида муаммо туғилгани айтилган ҳолат юзасидан хизмат текшируви ўтказилди. Маълум бўлишича, судья Н.Қамбаров мухбирни шахсан кўрмагани, гаплашмагани, журналист унга суд мажлисида иштироки масаласида мурожаат қилмаганини баён қилди. М.Мамаджанованинг адвокати Ш.Ўринбоевага кўра, унинг ҳам мижози мурожаати бўйича суд мажлисида мухбир иштироки ҳақида аввалдан хабари бўлмаган, судьянинг мухбирга суд мажлисида иштирок этишига рухсат бермагани хусусида ҳам бехабар бўлганини билдирди. Мухбир, унинг ўзи ва мижози томонидан судья гўёки журналист Ш.Иманқуловани суд мажлисига киритмагани ҳақидаги далолатномага келсак, у (адвокат)нинг тушунтириш беришича: «далолатнома суд мажлиси тугаб, ҳал қилув қарори эълон қилингандан сўнг коридорда ёзилган».\nЧамаси, мақола муаллифини шу далолатнома чалғитган кўринади.\nҚайд этиш керак, судда адвокат Ш.Ўринбоева даъвогар томоннинг эмас, балки мухбирга мурожаат қилган жавобгар томоннинг ҳуқуқ ва манфаатларини ҳимоя қилган.\nБундан ташқари хизмат текшируви давомида Андижон вилояти Қўриқлаш бошқармаси 1-алоҳида баталиони 3-отряд сафдори Одилжон Каримов билан суҳбат ўтказилганда, 2019 йил 27 май куни фуқаролик ишлари бўйича Андижон туманлараро суди биносида хизматда бўлганлигини, шу куни суд биносига ўзини мухбир ёки журналист сифатида таништириб, бирор шахс мурожаат қилмаганлигини, бинога кирганларни қайд этиш дафтарига ёзиб борганлигини билдирди.\nАлбатта, журналистнинг очиқ суд мажлисида иштирок этиши унинг ҳуқуқи бўлиб, бунга ҳеч қандай монелик йўқ. Ёпиқ суд мажлиси бундан мустасно, албатта. Оммавий ахборот воситалари ходимларининг очиқ суд мажлисларида аудио, видео, фото воситалардан фойдаланиши эса (тарафларнинг розилиги билан) фақат раислик этувчининг рухсати билан амалга оширилади. Бу ҳам қонун талабидир.\nЖурналистларнинг очиқ суд мажлисларида иштироки масаласида баъзи ҳолатларда тушунмовчилик юзага келаётгани бор гап. Алоҳида таъкидлаймизки, бу борада муаммо туғилса, унга зудликда ечим топишга имконият бор. Бунинг учун Ўзбекистон Республикаси Олий суди Матбуот хизматининг қуйидаги телефон рақамига қўнғироқ қилиш кифоя:71-239-02-43.\nмуносабат Олий суд\nҲуқуқ 13/11, 12:14\nИкром Муслимов бошчилигидаги Олий суд судьялари Самарқандда сайёр қабул ўтказмоқда. Хўш?\nХориж 27/10, 09:42\nСайловга бир ҳафта қолганида Трампнинг «одами» Олий суд судьяси бўлди\n#Самарқанд - 586\n#қор - 56


08:27 / 10.08.2016 | DILMUROD | 2085\nАссалому алайкум! Биз ишхонада 5 киши ишлаймиз. Орамизда пул йўқолди. Менсиз улар (парихон)га боришибди ва натижада мендан гумон қилишяпти. Лeкин мен олмаганман. Парихоннинг гапига ишониб, мендан гумон қилишлари тўғрими? Мeн нима қилай. Илтимос тeзроқ жавобини билдиринглар.\nВа алайкум ассалом! Аллоҳ таоло “Сабаъ” сурасида марҳамат қилади : فَلَمَّا قَضَيْنَا عَلَيْهِ الْمَوْتَ مَا دَلَّهُمْ عَلَى مَوْتِهِ إِلَّا دَابَّةُ الْأَرْضِ تَأْكُلُ مِنسَأَتَهُ فَلَمَّا خَرَّ تَبَيَّنَتِ الْجِنُّ أَن لَّوْ كَانُوا يَعْلَمُونَ الْغَيْبَ مَا لَبِثُوا فِي الْعَذَابِ الْمُهِينِ۝ 14. Биз у(Сулаймон)га ўлимни ҳукм этганимизда, асосини еяётган ёғоч қуртидан бош¬қа ҳеч бир нарса унинг ўлими ҳақида далолат қилмади. Йиқилганида, жинларга, агар улар ғайбни билганларида, хорловчи азобда қолмаган бўлишлари аён бўлди. Аллоҳ таоло Сулаймон алайҳиссаломнинг жонларини у киши жинларни ишлатиб қўйиб, асоларига суяниб турганларида олган. Жинлар эса Сулаймон кузатиб турибди, деб қўрққанларидан, машаққатли ишларида давом этаверганлар. Аллоҳ таолонинг иродаси билан бир ёғоч қурти Сулаймон алайҳиссалом суяниб турган асони ея бошлаган. Қурт асони маълум миқдорда еганидан кейин асонинг таянч нуқтасига футур етиб, жойидан сурилган ва Сулаймон алайҳиссаломнинг жуссалари ерга йиқилган. Шундагина жинлар ўз даъволарига қарши ўлароқ, ғайб илмини билмасликларини тушуниб етганлар. Ана шундагина жинларга «...агар улар ғайбни билганларида, хорловчи азобда қолмаган бўлишлари аён бўлди». Ҳолбуки, одамлардан баъзилари ўша ожиз жинларга ибодат қилиб юрибдилар. Улар ғайбни биладилар, деб улуғламоқдалар. Ва яна “Намл” сураси 65-оятида ҳам : قُل لَّا يَعْلَمُ مَن فِي السَّمَاوَاتِ وَالْأَرْضِ الْغَيْبَ إِلَّا اللَّهُ وَمَا يَشْعُرُونَ أَيَّانَ يُبْعَثُونَ۝ 65. Сен: «Осмонлару ерда Аллоҳдан бошқа ҳеч ким ғайбни билмас», – деб айт. Улар қачон қайта тирилтирилишларини ҳам сезмаслар. Ғайбни билиш фақат Аллоҳ таолонинг Ўзига хосдир. Аллоҳдан бошқа ҳеч ким – на инсон, на фаришталар, на жинлар ғайбни билмайди. Бу эса Аллоҳ таолонинг мутлақ илм эгаси эканини англатиш билан бирга, махлуқотлар учун У буюк Зотнинг лутфи ҳамдир. Ўйлаб кўрайлик, инсон ўз тақдирини – бир кун, бир ҳафта, бир ой, бир йилдан кейин ёки умрининг охиригача нималар бўлишини аниқ билса, унинг учун ўша кун, ҳафта, ой, йил ва умрнинг қизиғи қоладими? Албатта, йўқ. Бу мулоҳаза фақат биргина ғайб ҳақида. Яна қанчадан-қанча ғайб ишлари бор, уларни ҳам мулоҳаза қилсак, шунга ўхшаш ҳикматлар келиб чиқаверади. «Улар қачон қайта тирилтирилишларини ҳам сезмаслар». Инсоннинг қачон қайта тирилиши ҳам ғайб илмидир. Уни ҳам осмонлару ерда Аллоҳдан ўзга ҳеч ким билмайди. Инсонларнинг ўзлари қачон қайта тирилишларини ҳатто сезмайдилар. Бу масала ҳам майли, ундан каттароғини ҳам сезмайдилар. Ёки билармикинлар? (“Тафсири Ҳилол” китобидан). حَدَّثَنَا عَلِيٌّ، حَدَّثَنَا هِشَامٌ، أَخْبَرَنَا مَعْمَرٌ، عَنِ الزُّهْرِيِّ. ح وَحَدَّثَنِي أَحْمَدُ بْنُ صَالِحٍ، حَدَّثَنَا عَنْبَسَةُ، حَدَّثَنَا يُونُسُ، عَنِ ابْنِ شِهَابٍ، أَخْبَرَنِي يَحْيَى بْنُ عُرْوَةَ بْنِ الزُّبَيْرِ، أَنَّهُ سَمِعَ عُرْوَةَ بْنَ الزُّبَيْرِ، قَالَتْ عَائِشَةُ رَضِيَ اللهُ عَنْهَا: سَأَلَ أُنَاسٌ النَّبِيَّ صَلَي الله عَلَيْهِ وَسَلَّم عَنِ الْكُهَّانِ، فَقَالَ: «إِنَّهُمْ لَيْسُوا بِشَيْءٍ». فَقَالُوا: يَا رَسُولَ اللهِ، فَإِنَّهُمْ يُحَدِّثُونَ بِالشَّيْءِ يَكُونُ حَقًّا. قَالَ: فَقَالَ النَّبِيُّ صَلَي الله عَلَيْهِ وَسَلَّم «تِلْكَ الْكَلِمَةُ مِنَ الْحَقِّ يَخْطَفُهَا الْجِنِّيُّ فَيُقَرْقِرُهَا فِي أُذُنِ وَلِيِّهِ كَقَرْقَرَةِ الدَّجَاجَةِ، فَيَخْلِطُونَ فِيهِ أَكْثَرَ مِنْ مِائَةِ كَذْبَةٍ». أطرافه: 3210، 3288، 5762، 6213 - تحفة: 17349 Оиша розияллоҳу анҳо айтади: «Одамлар Набий соллаллоҳу алайҳи васалламдан коҳинлар ҳақида сўрашди. «Улар ҳеч нима эмас», дедилар. «Эй Аллоҳнинг Расули, гоҳида улар бир нарсани айтишади, у ҳақ бўлиб чиқади ку?» дейишди. Шунда Набий соллаллоҳу алайҳи васаллам: «Ўша гап ҳақиқатдан бўлиб, жин уни илиб олиб, ошнасининг қулоғига товуқ қақиллагандек қақиллайди. Сўнг улар унга юздан ортиқ ёлғон аралаштиришади», дедилар». (“Олтин силсила” китобидан Саҳиҳул Бухорий). Ким “фолбин ростдан ҳам ғайбни билади” деб эътиқод қилса, динига, никоҳига путур етади. Валлоҳу аълам!\nСавол жавобсиз жаҳаннамийлар\nИмон ва замон\nАллоҳни Ҳудо дейи жоизми?\nҚазо намозларимнинг ҳисоби


Инсон ҳақлари ҳимояси талаби билан Ўзбекистоннинг хориждаги элчихоналари тез-тез пикет қилинади.\nБунга эса¸ Германиядаги ўзбек дипломатининг казинода 35 минг евро ютқизиб¸ пулни давлат ғазнасидан тўлаганига оид хабар туртки бўлди.\nUzmetronom учини чиқарди...\n“Ишончли манбаларга кўра¸ казинодаги катта ютқизиқдан сўнг оиласи билан қочиб қолмоқчи бўлган ўзбек дипломати мажбурий тарзда Ўзбекистонга қайтарилди. Манбага кўра¸ 35 минг евро ютқизиқ Ўзбекистон элчихонаси консуллик бўлимига қарашли кредит карта билан тўланган”¸ деб ëзди 17 ноябр куни Ўзбекистон ҳукумати ичидаги айрим гуруҳларга яқин Uzmetronom интернет газетаси.\nҲукумат ичидаги манба томонидан сиздирилган бу хабарда¸ Ўзбекистоннинг Германиядаги элчихонасида ишлаб келган қиморбоз дипломатнинг кимлиги ҳам¸ воқеанинг айнан қачон¸ қаерда бўлгани ҳам¸ бу дипломатнинг Ўзбекистонга қачон қайтарилгани ҳам аниқ айтилмайди.\nЎзбекистон Ташқи ишлар вазирлиги инкор қилади...\nЎзбекистон дипломатлари томонидан содир этилган яна бир ғайриоддий воқеа ҳақида аниқ маълумот олиш мақсадида Озодлик мухбири дастлаб мамлакатнинг Германиядаги элчихонасига сим қоқди.\nЭлчихона матбуот хизмати вакили Маҳмуд Бобоназаров бундай хабарни мутлақ инкор қилди:\n- Бу ерда бунақа инцидентлар бўлмаган ва бўлмайди ҳам. Бизда бунақа нарса¸ инцидент бўлмаган. Бу бўлмаган гап. Ўша ëзгани нотўғри бу гап¸ деди Uzmetronom тарқатган хабарга муносабат билдирган Германиядаги Ўзбекистон элчихонаси матбуот котиби.\nАйни пайтда¸ Ўзбекистондаги дипломатик доираларга яқин Озодлик манбаси¸ Германиядаги ўзбек дипломатларидан бирининг Тошкентга чақиритиб олингани ва бунга унинг катта миқдорда пул ютқизгани сабаб бўлганини тасдиқлади¸ аммо бу воқеага бир неча ой бўлганини қўшиб ўтди. Бу манба ҳам қиморбоз дипломатнинг шахсига ойдинлик кирита олмади.\nЎзбекистонда ким ва қандай дипломат бўлади?\nТафсилотлари ҳозирча сир қолаëтган Германиядаги бу воқеа Ўзбекистоннинг жаҳон бўйлаб расман фаолият юрғизаëтган элчихоналарида кимлар ишлайди¸ улар ўзи нима билан банд¸ деган саволни яна бир бор ўртага қўйди.\nБу саволга жавоб берар экан Ўзбекистон Ташқи ишлар вазирлигининг собиқ ходими Алишер Таксанов¸ бугунга келиб элчихоналарда ë зари¸ ë зўри борлар¸ уларнинг бола-чақалари¸ қуда-андалари ишлаëтганини айтади.\n- Ўзбекистон Ташқи ишлар вазирлиги тизимига Миллий хавфсизлик хизматини четлаб ишга киришнинг имкони йўқ¸ гапни шундан бошлайлик. Агар мустақилликнинг биринчи йилларида дипломат кадрларни танлашда уларнинг профессионал савияси¸ бошқарув ëки технократик қобилияти инобатга олинган бўлса¸ кейинги йилларда бу танловда қариндош-уруғчилик муносабатлари белгиловчи рол ўйнамоқда. Шунингдек¸ дипломатик лавозимлар ҳам сотиладиган¸ сотиб олинадиган бўлди¸ дейди Алишер Таксанов.\n“Ўзбекистон МХХ си одатда¸ у ëки бу шахсни хориждаги дипломатик ваколатхонага юборар экан¸ ўзига панд берувчи ҳолатлар олдини олишга уринади. Қиморбозликка мойил одам МХХ филтридан ўтиб Германиядаги элчихонага ишга келган экан¸ афтидан бу ерда МХХни ҳам писанд қилмайдиган қудратли алоқалар ҳал қилувчи рол ўйнаган бўлса керак”¸ деб тахмин қилади ўзбекистонлик собиқ дипломат.\nUzmetronom интернет газетасига кўра¸ ўзбек дипломатларининг қиморхона билан жанжалга биринчи бор тортилиши эмас.\n“Германиядагига ўхшаш воқеа бундан олдин Осиë-Тинч океан ҳавзасидаги Ўзбекистоннинг барқарор иқтисодий шериги бўлган мамлакатда (Япония деб ўқиш мумкин – таҳр.) ҳам қайд этилган эди. Ўшанда давлат хазинасидан тўланган ютқизиқ бир неча ўн минг АҚШ долларини ташкил қилган эди”¸ деб ëзади Тошкент ҳукумати ичидаги айрим гуруҳларга яқин мазкур газета.\nЎзбек дипломатлари халқаро матбуот шов-шувида: Шерсевар дипломат\n2010 йилнинг 28 май куни Heraldsun.com сайти тарқатган хабар бир куннинг ичида кўплаб халқаро оммавий ахборот воситалари томонидан кўчириб босилди.\nБу хабарга кўра¸ Мисрдаги Ўзбекистон элчихонасининг ахборот масалалари бўйича маслаҳатчиси ўз вилласида ноқонуний тарзда саккиз дона шер сақлаган¸ бу ҳам етмаганидек¸ уларни ноқонуний сўйилган эшак гўшти билан боқиб келган. Ўзбек дипломати ва унинг Александрия шаҳри яқинидаги вилласида ишлаган уч мисрлик хизматчига нисбатан жамоат хавфсизлигига таҳдид солганлик¸ сўйилган эшакнинг қолган калла-почасини ахлатхоналарга очиқ ташлаш орқали атроф-муҳитга зарар етказганлик айби билан жиноий иш очилган. Ўзбекистон элчихонаси бу ҳақда ҳозиргача расмий изоҳ бермади¸ аммо дипломатик дахлсизликка эга бўлган ўзбек дипломатининг Тошкентга чақиртирилганини тахмин қилиш қийин эмас.\nЯпониядаги ўзбек ваколатхонасида кичик исëн\nЎзбек дипломатлари хулқ-атвори билан боғлиқ яна бир шов-шув Япониядаги Ўзбекистон ваколатхонаси дипломат ва хизматчилари аёллари номидан Нигора Усмонова деган аëл ёрдам сўраб Ўзбекистон президенти Ислом Каримовга мурожаат қилгани билан боғлиқ.\nЯпонияда кучли зилзила рўй бериб¸ атом электр станциясига шикаст етгани ортидан мамлакат бўйлаб радиация даражаси ошиб бораëтган 2011 йилнинг март ойида Centrasia.ru сайтида чоп этилган бу мактубда 50 дан ортиқ давлат дипломатик ваколатхоналари эвакуация қилинган бир пайтда¸ элчи Ҳамидулла Караматовнинг Токиодаги вазият ҳақида марказга батафсил маълумот беришга рухсат бермаганидан шикоят қилинади.\n“Караматовнинг ўзи эса меъёрдан ортиқ спиртли ичимлик ичиш оқибатида пайдо бўладиган шарманда касалликдан “даволаниш учун” Тошкентга 23 март куни жўнаб кетган”¸ дейилади ушбу мактубда.\nОдатда бундай ҳолларда қаттиқ сукут сақлайдиган Ўзбекистон Ташқи ишлар вазирлиги бу мактубга бир неча кун ўтиб ўз расмий сайтида муносабат билдирди ва Япониядаги ўзбек дипломатлари оиласида Нигора Усмонова дегани йўқ ва мактубда ëзилганларнинг ҳаммаси туҳмат¸ деган мазмунда баëнот эълон қилди. Вазирлик расмий сайтида Ҳамидулла Караматовнинг 2011 йилнинг 17 ноябр куни ҳам Ўзбекистоннинг Япониядаги элчиси лавозимида қолаëтгани қайд этилган.\n2009 йил августида Латвия телевидениеси мамлакат божхона ва солиқ хизмати икки ой ичида 6000 шиша алкогол сотиб олган ўзбек дипломатларини ноқонуний спиртли ичимликлар савдосига алоқадорликда гумон қилаëтгани ҳақида хабар тарқатди.\nВена конвенциясига биноан хорижий дипломатик миссиялар ўз эҳтиёжи учун зарур айрим турдаги маҳсулотларни акциз ва қўшилган қиймат солиғисиз, бозор нархларидан кўра анча арзонга сотиб олиши мумкин. Ана шундан фойдаланиб ўзбек дипломатлари 2009 йилнинг биргина январ-феврал ойларида 6000 шиша спиртли ичимлик сотиб олган ва Ўзбекистон элчихонаси эҳтиëжидан анча катта бунча алкогол Латвия тегишли идораларида кучли шубҳа уйғотган. Бу ҳолатда ҳам¸ суриштирувга алоқадор ўзбек дипломатлари Тошкентга қайтиб¸ Латвияда бошқа қорасини кўрсатмаган.\nЎзбек дипломатларининг хорижда можароли вазиятларга тушганига оид яна бир воқеани собиқ дипломат Алишер Таксанов ҳикоя қилади.\n- Эсимда бор¸ мен Москвадаги Ўзбекистон элчихонасида ишлаб юрган пайтимда¸ бир кун ҳаммамизни чақириб¸ Ташқи ишлар вазирининг ўзбек дипломатларининг исловатхоналарга бориши тақиқланади¸ деган буйруғини ўқиб беришди. Аввалига бунақа буйруқдан ҳайрон бўлдик¸ кулдик¸ аммо кейин билсак¸ АҚШдаги Ўзбекистон элчихонасининг ўшандаги 3-котиби фоҳиша қизни чақиртириб¸ иш битгач¸ унга ҳақини тўламабди. Ўзбек дипломати “Мен сени фалон фирма орқали ëлладим¸ пулни ҳам ўшаларга тўладим” деса¸ фоҳиша қиз “Мен бундай фирмани билмайман¸ пулни ўзимга берасан”¸ деб туриб олибди. Жанжал катталашиб¸ фоҳиша аëл полиция чақирибди. Воқеа жиноий тус олмасин¸ деб Ўзбекистон Ташқи ишлар вазирлиги бу дипломатни дарров чақиртириб олди ва можаро босди-босди бўлиб кетди¸ деб эслайди ўзбекистонлик собиқ дипломат Алишер Таксанов.\nДипломатлар ва можаролар\nДипломат деб аталган шахсларнинг ўз хулқи атвори¸ ноқонуний ҳатти-ҳаракати билан хорижда можароли вазиятга тушиши¸ асосан собиқ СССР республикалари элчихоналарида кўп учрайди¸ дейди Туркманистоннинг Туркия ва Исроилдаги элчиси бўлиб ишлаган Нурмуҳаммад Ханамов.\nБунинг сабаби эса¸ имтиëзли бўлган дипломатик соҳага тасодифий одамларнинг борган сари кўпроқ кираëтгани билан боғлиқ¸ деган ишончда собиқ туркман дипломати.\n- Бундайлар дипломат мақомини олгач¸ мен дахлсизман¸ менга ҳеч ким тега олмайди¸ билганимни қилсам бўлади¸ деб босар-тусарини билмай қолади. Алкогол ичиб машина ҳайдаш¸ йўл ҳаракати қоидаларини қўпол бузиш¸ контрабанда¸ олибсотарлик¸ қиморбозлик¸ фоҳишабозлик¸ бошқа давлат дипломатлари орасида яккам-дуккам учраса¸ қариндоши ëки пули орқасидан дипломатик дахлсизликка эга бўлган бизникилар орасида анча кўп учрайди. Зотан бундайлар¸ ўзининг хорижда ўз давлатини тамсил қилишига ақли етмайди. Ўзи бизнинг элчихоналар ўз асл функцияси¸ хориждаги фуқаролари ва давлат манфаатларига хизмат қилиш ўрнига¸ ҳокимиятда ўтирганларга хизмат қилишга бўйсундирилган. Давлат раҳбарларининг хориждаги молиявий олди-бердиларини йўлга қўйиш¸ уларнинг дам олиши ва даволанишини уюштириш ўзбек ва туркман элчихоналарига юкланган асосий вазифадир¸ дейди Туркманистоннинг Туркия ва Исроилдаги собиқ элчиси Озодлик билан суҳбатда.\n"Қиморбоз"нинг кейинги тақдири нима бўлади?\nҲар иккала собиқ дипломат¸ Германиядаги ўзбек элчихонаси ходимининг казинода 35 минг евро ютқизиб¸ бу пулни Ўзбекистон элчихонасининг консуллик бўлими кредит картаси билан тўлаганига оид хабар¸ агар тасдиғини топса¸ жанжалга лойиқ воқеа эканини эътироф этадилар.\nАйни пайтда¸ бу ишни қилган дипломатга қандай жазо берилиши¸ қилинган иш эмас¸ бу шахсни Германия каби муҳим мамлакатга дипломат қилиб юборганлар¸ яъни унинг ортида кимлар тургани¸ ҳомийларининг президент Каримов ўйнаëтган шахмат тахтасидаги роли ва аҳамиятига боғлиқлигини ҳам таъкидлайди Озодлик суҳбатлашган иккала дипломат.


Россия бош вазири Тошкентга расмий сафар билан келади\n20 октябр 2020, Тошкент вақти: 13:25\nРоссия бош вазири Дмитрий Медведев.\nРоссия бош вазири Дмитрий Медведев 2-3 ноябрь кунлари расмий сафар билан Ўзбекистонга ташриф буюради. Россия ҳукумат порталининг хабар қилишича, Медведев Тошкентда МДҲ Ҳукумат раҳбарлари кенгаши мажлисида ҳам иштирок этади.\nМедведевнинг ўзбекистонлик ҳамкасби Абдулла Арипов билан 2 ноябрь куни ўтказадиган музокаралари чоғида икки томонлама ҳамкорликнинг долзарб муаммолари муҳокама қилишини кутилмоқда. Шунингдек, Россия бош вазирининг Ўзбекистон президенти Ш.Мирзиёев билан алоҳида учрашув ўтказиши режаланган.\nМузокаралар якунида ҳукуматлараро, маҳкамалараро ва корпоратив қатор ҳужжатлар имзоланиши кутилаяпти.\n3 ноябрь куни эса Д.Медведев Ўзбекистон пойтахтида МДҲ Ҳукумат раҳбарлари кенгаши мажлисида ҳам қатнашади.


ЕР ЮЗИНИНГ САЙҚАЛИ – Jurnalist\nR S2021-11-17T13:11:01+05:0017 Noyabr, 2021|Рукнсиз, Умумий янгиликлар|\nСамарқандда бўлиб ўтган “Мамлакатдаги ислоҳотларни ёритишда жанрлар ва журналист маҳоратининг аҳамияти” мавзусидаги минтақавий семинар таассуротлари\n— Самарқандда энг кўп обидаларни ким қурдирганини биласизми? — деб сўрайди Самарқанд вилояти ҳокими Эркинжон Турдимов журналистлардан ва саволига ўзи жавоб беради. — Ана шаҳарга боқинг, қайси биноларни кўряпсиз? Кўҳна обидалар ва кўкка бўй чўзган замонавий иншоотларни, тўғрими? Уларни кимлар бунёд этган: Соҳибқирон Амир Темур ва Президентимиз Шавкат Мирзиёев!\nДарҳақиқат, тепаликдан кафтдек намоён бўлиб турган шаҳарга боқиб ҳоким ҳақиқатни сўзлаётганига ишонч ҳосил қиласиз. Соҳибқирон бобомиз Амир Темур қурдирган обидалар — Бибихоним масжиди, Гўри Амир мақбараси ва Қорасув массиви, Самарқанд сайёҳлик маркази каби масканларда бунёд этилган замонавий осмонўпар бинолар биринчи навбатда кўзга ташланади.\nЕр юзининг сайқали номини олган Самарқанд бугунги кунда кўплаб республикамиз ва халқаро миқёсидаги анжуманларга мезбонлик қилиб келаётгани тарихий биноларга, замонавий мажмуаларга бойлиги, туристик салоҳияти, шу билан бирга, халқимизга хос меҳмондўстлигидан ҳам далолат беради. Бу гал Самарқанд “Янги Ўзбекистонда эркин ва фаровон яшайлик!” эзгу ғоясини ўзида мужассам этган “Мамлакатдаги ислоҳотларни ёритишда жанрлар ва журналист маҳоратининг аҳамияти” мавзусидаги минтақавий семинар иштирокчиларини ўз бағрига чорлади.\nМаълумки, давлатимиз раҳбарининг шу йил Матбуот ва оммавий ахборот воситалари ходимлари куни муносабати билан соҳа вакилларига йўллаган табригида журналистларнинг малакасини ошириш, уларнинг ижодий салоҳиятини юксалтириш, тажриба алмашишини йўлга қўйиш мақсадида ҳудудларда минтақавий семинарлар, давра суҳбатлари, учрашувлар ташкил этиш бўйича Ўзбекистон Журналистлари ижодий уюшмаси олдига бир қатор вазифалар қўйилганди. Шундан келиб чиқиб, Уюшманинг жорий йил иккинчи ярмига мўлжалланган иш режасида бир неча ҳудудларда минтақавий семинарлар ташкил этиш кўзда тутилган. Аҳамиятли жиҳати шундаки, бундай минтақавий семинар иштирокчилари нафақат назарий билимларини ошириш, бугунги кунда оммавий ахборот воситаларига қўйилган талаблар ва тамойиллардан воқиф бўлиш, балки ўзаро тажриба алмашиб, ўша вилоятдаги нашрларнинг ҳолати, журналистларга яратилган шарт-шароитлар, ҳудудда амалга оширилаётган ислоҳотлар, бунёдкорлик ишлари билан ҳам яқиндан танишиш имконига эга бўлишмоқда. Мухтасар айтганда, минтақавий семинарлар оммавий ахборот воситалари ходимларининг эзгу мақсад йўлида жипслашишига хизмат қиляпти.\nЎзбекистон Журналистлари ижодий уюшмаси, Самарқанд вилоят ҳокимлиги, уюшманинг Самарқанд вилоят бўлими ҳамкорлигида Жиззах, Навоий, Самарқанд вилояти журналистлари учун ташкил этилган семинар мавзусидан аёнки, мамлакатимиз тараққиётининг янги босқичида амалга оширилаётган ислоҳотларнинг маъно-мазмунини, самарасини кенг ёритиш оммавий ахборот воситалари ходимларидан юксак маҳорат талаб қилади. Бу жараёнда нафақат маҳорат, танланган жанрлар ҳам муҳим аҳамият касб этади.\nСеминар қатнашчилари ўзаро тажриба алмашиб, бугунги ахборот асрида оммавий ахборот воситалари олдида турган вазифалар юзасидан фикрлашди, ислоҳотларни ёритишда журналистика, репортерлик санъати, таҳлил, бадиий-публицистик маҳоратни қўллай олишнинг аҳамияти ҳақида сўз юритди.\n— Бугун ўзбек журналистикасида туб ўзгаришлар, сезиларли силжишлар, сўз эркинлигининг амалдаги исботи бўй кўрсатаётгани ҳеч биримизга сир эмас, — деди Ўзбекистон Журналистлари ижодий уюшмаси раиси Олимжон Ўсаров. — Соҳага эътибор жонланди, шу билан бирга ечимини кутаётган муаммоларимиз талайгина. Журналистларнинг ҳақ-ҳуқуқларини ҳимоя қилиш, хизмат вазифасини эмин-эркин адо этиши учун тизимли ишларни кучайтириш зарур. Уюшма аъзоларининг билим ва малакасини ошириш мақсадида хорижий давлатларга саёҳатлар, тажриба алмашиш учун ижодий сафарлар уюштириш режалаштирилмоқда. Бугун босма оммавий ахборот воситаларини қўллаб-қувватлаш ҳар қачонгидан долзарб бўлиб турганини яхши биламиз.\nДарвоқе, минтақавий семинарни Олий Мажлис Сенати аъзоси, Ўзбекистон Журналистлари ижодий уюшмаси Самарқанд вилояти бўлими раҳбари Фармон Тошев олиб боргани бежиз бўлмади. Негаки, республикамиз журналистлари орасида Самарқанд вилояти ҳақида сўз юритилганида, биринчи навбатда, шу таниқли ижодкор кўз олдимизда гавдаланади. Миллий журналистикамиз ривожига катта ҳисса қўшган, кўп йиллардан буён самарали ижод қилиб келаётган ва ўзига хос “устоз-шогирд” мактабини яратган Фармон Тошевдан ўрнак олсак арзийди. Чунки у мамлакатимизда амалга оширилаётган ислоҳотларни оммавий ахборот воситаларида изчил, халқона тилда ёритиб бораётгани эътирофга моликдир.\nМаълумотларга кўра, бугунги кунда Самарқанд вилоятида 39 та босма нашрлар чоп этилмоқда. Шундан 34 таси газета ва 5 таси журнал. Уларнинг бир марталик адади 80 минг нусхадан зиёд. Вилоятдаги ОАВ ходимларининг 10 нафардан кўпроғи маҳаллий Кенгашлар депутати сифатида жамоатчилик ишларида ҳам иштирок этмоқда. Самарқандлик журналистларнинг 8 нафари “Ўзбекистонда хизмат кўрсатган журналист” унвонига сазовор бўлган. Шунингдек, самарқандлик ижодкорлар “Олтин қалам” Миллий мукофотининг турли номинацияларини 12 марта қўлга киритишган.\nАйни пайтда вилоятдаги 39 та босма оммавий ахборот воситаси таҳририятларининг 16 таси ўз биносига эга, 8 таси муассис биносида, 15 та газета ва журнал таҳририятлари эса ижарада фаолият юритади.\nСамарқанд вилоятида 50 нафардан ортиқ фаол блогер, мессенжер каналлари ва ижтимоий тармоқларда саҳифа юритувчи фуқаролар билан яқин муносабат ўрнатилган. Ушбу блогерлар ва фаол фуқаролар томонидан юритилаётган Telegram каналлари ва ижтимоий тармоқлардаги умумий аудитория 1 миллиондан зиёд фойдаланувчини ташкил этади.\nСеминар доирасида самарқандлик бир гуруҳ фаол журналистлар Ўзбекистон Журналистлари ижодий уюшмаси аъзолигига қабул қилиниб, уларга аъзолик гувоҳномаси ва кўкрак нишонлари топширилди.\nШунингдек, Самарқанд вилоятида фаолият олиб бораётган 9 та босма нашрга “Yurida-Orfo” дастури сертификатлари Уюшма томонидан беғараз ёрдам сифатида тақдим этилди. Бу дастур кирилл ёки лотин алифбосидаги матнларнинг орфографик бехато ёзилишини таъминлашга мўлжалланган.\nЎзаро тажриба алмашиш мақсадида семинар қатнашчилари “Зарафшон”, “Самаркандский вестник” ва “Овози Самарқанд” газеталари таҳририятлари фаолияти билан яқиндан танишди. Улар вилоят матбуот музейидаги экспонатларни кўздан кечириш жараёнида Самарқанд миллий матбуотимизнинг бешиги бўлганига яна бир бор ишонч ҳосил қилишди.\nШундан сўнг тадбир иштирокчилари “Яшил макон” умуммиллий лойиҳаси доирасида Самарқанд вилояти “Матбуот уйи” ҳовлисига кўчатлар ўтқазишди.\nВилоятда амалга оширилаётган бунёдкорлик ишлари ҳақида батафсил маълумот бериш учун Қорасув массиви, Самарқанд сайёҳлик маркази, Маҳмудхўжа Беҳбудий уй-музейи ва бошқа масканларга уюштирилган пресс-тур барчага манзур бўлди.\nШу ўринда журналистлар Маҳмудхўжа Беҳбудий уй-музейига бориши ҳам бежиз эмас. Яхши биламизки, буюк маърифатпарвар бобомиз миллий матбуотнинг пайдо бўлиши ва ўзбек журналистикасининг ривожига катта ҳисса қўшган зотдир. Беҳбудий ўзбек ва форс-тожик тилларида икки юздан ортиқ мақола ва асарлар яратган. Унинг “Тараққий”, “Хуршид”, “Осиё”, “Ҳуррият”, “Турон”, “Садои Туркистон”, “Самарқанд”, “Ойна” каби газета ва журналларда чоп этилган мақолалари ўша даврда тараққийпарвар кишилар, айниқса, ёшларнинг диққат-эътиборини қозонган. Уй-музейидаги экспонатлар ҳам Маҳмудхўжа Беҳбудийнинг миллий матбуотимиз тарихида муҳим ўрин эгаллашидан бизни воқиф этади.\nПресс-тур доирасида Самарқанд вилояти ҳокими Эркинжон Турдимов минтақавий семинар иштирокчилари билан учрашиб, вилоятдаги қурилиш-бунёдкорлик ишлари, ҳудудни ижтимоий-иқтисодий ривожлантиришга доир лойиҳалар тўғрисида маълумот берди. Бу учрашув минтақавий семинар қатнашчиларига янада кўтаринки руҳ бағишлади.\nМухтасар айтганда, Самарқандда ўтказилган минтақавий семинар таассуротларга бой бўлди. Бундай тадбирлар журналистлар ва соҳага қизиқувчи ижодкорларнинг маҳоратини ошириш, ўзаро тажриба алмашинувини йўлга қўйиш ва оммавий ахборот воситалари равнақини таъминлашга хизмат қилиши билан муҳим аҳамият касб этади.\nЎзбекистон Журналистлари ижодий уюшмаси етакчи мутахассиси.


Термизда икки фоҳиша аёл чет элликни тунаб кетди - 18.07.2019, Sputnik Ўзбекистон\nТермиз шаҳрида фуқаро яшаш уйида қўшни давлат фуқароси ва икки нафар аёлнинг жинсий алоқа қилишлари учун шароит яратиб берган. Натижада икки аёл эркакнинг... 18.07.2019, Sputnik Ўзбекистон\n12:46 18.07.2019 (янгиланди: 12:47 18.07.2019)\n© AFP / VALERY HACHEДевушки легкого поведения\nТермиз шаҳрида фуқаро яшаш уйида қўшни давлат фуқароси ва икки нафар аёлнинг жинсий алоқа қилишлари учун шароит яратиб берган. Натижада икки аёл эркакнинг мастлигидан унумли фойдаланиб, уни тунаб кетишди.\nТОШКЕНТ, 18 июл – Sputnik. Сурхондарё вилоятида ўғирлик содир этган ва фоҳишахона ташкил қилган шахслар қўлга олинди.\nИИВ хабарига кўра, 15 июль куни Термиз шаҳри истиқомат қилувчи 52 ёшли Н.Қ. яшаш уйида қўшни давлат фуқароси, вақтинча Термиз шаҳрида жойлашган меҳмонхонада яшовчи 35 ёшли С.О., Шеробод туманида яшовчи 26 ёшли Ш.С. ва Термиз шаҳар Жўйжангал маҳалласида яшовчи 25 ёшли Ж.М. исмли аёлларнинг жинсий алоқа қилишлари учун шароит яратиб берган.\nХабарда ёзилишича, шундан сўнг икки нафар аёл С.О.нинг мастлигидан фойдаланиб, унинг 600 АҚШ долларини ўғирлаб кетганлар.\n“Ш.С. ва Ж.М.лар ушланганлар. Мазкур ҳолат юзасидан Ш.С. ва Ж.М.ларга нисбатан ўғирлик қилгани, Н.Қ.га нисбатан фоҳишахона ташкил этиш билан шуғуллангани учун жиноят иши қўзғатилган”, - дейилади хабарда.\nАввалроқ Тошкентда иккита фоҳишахона аниқланиб, уч киши қўлга олингани хабар қилинган эди.


Афғонистонда сайлов участкаларини очиш кўзда тутилган — ТИВ – Газета.uz\nТашқи ишлар вазирининг биринчи ўринбосари Фарҳод Арзиев.\nLotinchada 25 август 2021, 15:59 Сайлов-2021 Сиёсат\nАфғонистонда яшаётган ва меҳнат қилаётган Ўзбекистон фуқароларининг президент сайловида овоз беришини ташкиллаштириш учун сайлов участкалари очилиши кутилмоқда.\nБу ҳақда 25 август куни Марказий сайлов комиссияси томонидан ўтказилган матбуот анжуманида Ўзбекистон ташқи ишлар вазирининг биринчи ўринбосари Фарҳод Арзиев маълум қилди, деб хабар бермоқда «Газета.uz» мухбири.\n«Дарҳақиқат қўшнимиз Афғонистонда вазият мураккаблигича қоляпти. Лекин, шуни айтиб ўтмоқчи эдимки, Қобул шаҳридаги Ўзбекистон элчихонаси ва Мозори Шарифдаги дипломатик ваколатхоналаримиз ўз фаолиятини давом эттиряпти. Шундан келиб чиққан ҳолда албатта бу ваколатхоналарда тегишли сайлов участкаларини очиш кўзда тутилган», — деди Фарҳод Арзиев.\nАввалроқ, «Газета.uz» ТИВга таяниб, чет элда истиқомат қилаётган ўзбекистонликларнинг президент сайловида қатнашиши учун 49 та давлатда 54 та стационар ва 316 та кўчма сайлов пункти ташкил этилиши ҳақида хабар қилганди.\n«Толибон» ҳаракати АҚШ ва унинг иттифоқчилари республикадан қўшинлар олиб чиқилишини эълон қилганидан сўнг Афғонистон ҳудудининг кўп қисмини эгаллаб олди. 34 вилоятдан қаршиликлар фақат Панжшерда давом этмоқда, у ерда қўмондон Аҳмад Масъуд ҳимояни ушлаб турибди.\nЭслатиб ўтамиз, Афғонистондаги сиёсий вазиятнинг кескинлашуви, ҳокимият тепасига «Толибон» келиши билан кўплаб давлатлар афғон юртидан ўзининг дипломатик вакилларини эвакуация қилишга ўтди. Бироқ, 15 август куни Ўзбекистон ТИВ расмий вакили Юсуф Кабулжанов «Газета.uz»га Ўзбекистоннинг Кобулдаги элчихонаси ва Мозори Шарифдаги консуллиги фаолиятини давом эттираётганини ва ходимлар ҳали эвакуация қилинмаганини маълум қилганди.\n«„Толибон“ билан конфронтация оғир оқибатларга олиб келиши мумкин» — КХШТ бош котиби 23 август 2021, 23:05\n«Толибон» Панжшер провинциясини қамал қилди 23 август 2021, 16:44


Қорақалпоғистон собиқ раҳбарининг ўғли, республика ДХХ собиқ раҳбари. Мурат Камалов ҳақида - Zamin.uz\nҚорақалпоғистон Жўқорғи Кенгесининг 2 октябрь куни бўлган навбатдан ташқари 8-сессиясида Мурат Камалов Қорақалпоғистоннинг янги раҳбари этиб сайланди. Президент Шавкат Мирзиёев ҳам қатнашган сессияда Оқсоқоллар кенгаши томонидан Жўқорғи Кенгес раиси лавозимига (республика Конституциясига мувофиқ, бу Қорақалпоғистондаги энг юқори лавозимдир) Мурат Камалов номзоди тавсия этилган. Шавкат Мирзиёев бу номзодга ўз розилигини билдирган. Шундан сўнг яширин овоз бериш йўли билан Камалов Жўқорғи Кенгес раислигига сайланган. Жараён Қорақалпоғистон Конституциясининг 80-моддасида кўрсатилганидек ўтган.\nМурат Камалов 12 кун аввал Жўқорғи Кенгес депутати этиб сайланган эди. Бунгача, 2020 йил 7 августидан бери Президент ҳузуридаги Оролбўйи халқаро инновация марказига директорлик қилган. Ундан аввал, 2018 йилдан бошлаб, Давлат хавфсизлик хизматининг Қорақалпоғистон бўйича бошқармасига бошлиқ бўлган (2020 йил августида Қорақалпоғистон ДХХга янги бошлиқ тайинлангани маълум бўлган эди). Махсус хизмат мактабини тамомлаб, меҳнат фаолиятини ҳам 1977 йили Давлат хавфсизлик қўмитаси (ҳозирги Давлат хавфсизлик хизмати)да бошлаган бўлса-да, Камалов 1987 йилдан то 2018 йилгача бошқа соҳаларда фаолият юритган.\nЖумладан, 1987—1990 йилларда Ўзбекистон Фанлар академиясида кичик илмий ходим, 1990—1991 йилларда «Консул» дипломатик ваколатхоналарга хизмат кўрсатиш ташкилотида бош муҳандис, 1991—1996 йилларда Қорақалпоғистон Вазирлар Кенгаши ҳузуридаги «Каракалпакинторг» хорижий мамлакатлар билан ишбилармон ҳамкорлик уюшмасининг Тошкентдаги ваколатхонасида директор, 1996—2010 йилларда Тошкентдаги Стеллор унитар корхонасида бошлиқ (очиқ манбалардаги маълумотларга кўра, корхона улгуржи савдо билан шуғулланган), 2010—2018 йилларда «Ҳуқуқий бизнес ва консалтинг агентлиги» адвокатлик бюросида маслаҳатчи лавозимларида ишлаган.\nПрезидент Шавкат Мирзиёев Қорақалпоғистон Жўқорғи Кенгесининг навбатдан ташқари 8-сессиясида нутқ сўзламоқда, 2020 йил 2 октябрь.\n«Мурат Камаловни кўп йиллардан бери танийман. У аввало ҳалол одам, ватанпарвар одам», — деган Жўқорғи Кенгеснинг 2 октябрдаги сессиясида сўзга чиққан Президент Шавкат Мирзиёев. У Камаловнинг номзодига унинг «инсоний фазилатлари, фидоийлиги ва раҳбарлик қобилиятини ҳисобга олиб» розилик билдирган. Президентнинг таъкидлашича, Камалов «қаерда ишлаган бўлмасин, қорақалпоқ элининг дарди билан яшаган». «Энг асосийси шу. Бошқаси тажриба билан келади. У отаси Қаллибек Камалов, марҳум Муса Ерниязов ишларини давом эттириб, халқни рози қилади, деб ишонаман», — деб таъкидлаган Ўзбекистон Президенти.\nҚаллибек Камалов (чапдан иккинчи) ва Шароф Рашидов (марказда).\nФото: «Odnoklassniki.ru» / Қарақалпақлар\nМурат Камаловнинг отаси Қаллибек Камалов 21 йил Қорақалпоғистонга раҳбарлик қилган. Қаллибек Камалов 1953—1956 йилларда Қорақалпоғистон коммунал хўжалик вазири, 1956—1958 йилларда Қорақалпоғистон автомобиль транспорти ва шоссе йўллари вазири бўлган. Кейинги тўрт йил Қорақалпоғистон Министрлар Советига раислик қилган, 1963 йилда эса Қорақалпоғистон Коммунистик партияси биринчи котиби этиб сайланган. Шароф Рашидовнинг ўлимидан сўнг, 1984 йилда биринчи котибликдан олиниб, Руминиянинг Констанса шаҳрига СССР бош консули қилиб юборилган. 1987 йилда «пахта иши»да айбланиб, кейинчалик , 1990 йил июнида СССР президенти фармони билан барча мукофотларидан маҳрум қилинган. Очиқ манбалардаги маълумотларга кўра, Шароф Рашидовнинг ўғли Қаллибек Камаловнинг қизига уйланган, Камаловнинг ўғли эса Рашидовнинг жиянига уйланган.\nШавкат Мирзиёев ва Қаллибек Камалов, 2017 йил 7 декабрь.\nҚаллибек Камалов 2017 йили Шавкат Мирзиёевнинг фармони билан «Эл-юрт ҳурмати» ордени билан мукофотланган. Тақдирлаш маросимида сўзга чиққан 91 ёшли Камалов (ҳозирда 94 ёшда), жумладан, шундай деганди: «Президентимиз қўлидан орден олиш мен учун улкан бахт. Бу мукофот бир ўзимга эмас, бутун Қорақалпоғистон меҳнаткаш халқининг қаҳрамонона меҳнати учун берилган орден, деб ўйлайман. Ҳар бир элнинг, ҳар бир миллатнинг, ҳар бир мамлакатнинг ўсиши, ривожланиши биринчи раҳбарнинг одамгарчилиги, ақли, иш юргизиш услубига боғлиқ. Бир йил ичида бизнинг суюкли Президентимиз Шавкат Миромонович дўст мамлакатлар билан яқин бўлиб, Ўзбекистоннинг 2017—2021 йиллар орасидаги қуриладиган улкан қурилиш объектларига етадиган инвестицияни олиб келди. Халқаро аренада Шавкат Миромонович дадил қадам ташлади. Бу қадам билан, Худо хоҳласа, яқин орада Ўзбекистон энг ривожланган мамлакатлар қаторидан ўрин олади».\nҚорақалпоғистон Жўқорғи Кенгесининг аввалги раҳбари Муса Ерниязов 2020 йил 31 июль куни коронавирус инфекцияси асоратлари оқибатида вафот этган эди. Мурат Камалов Жўқорғи Кенгес раислигига сайланган Қорақалпоғистон тарихидаги тўртинчи раҳбар бўлди. “Замин” янгиликларини “Одноклассники”да кузатиб боринг\n2-10-2020, 09:07, Жамият\n1-08-2020, 14:58, Жамият\n20-01-2020, 23:00, Жамият\nДариға Назарбоева Қозоғистон Сенати раиси этиб сайланди\n2-09-2019, 22:25, Жамият


Афғонистон Ўзбекистон ва бошқа давлатлар олдидаги қарзини тўлашга ваъда берди | Qalampir.uz\nАфғонистон Ўзбекистон ва бошқа давлатлар олдидаги қарзини тўлашга ваъда берди\nОлам\t05 Октябрь 16:14 7576\nАфғонистоннинг қўшни давлатлар олдидаги электр энергиясидан қарзи қарийб 62 миллион долларга етди. Бу ҳақда “Tolo News” телеканали Афғонистон энергетика корпорацияси Da Afghanistan Breshna Sherkat (DABS)га таяниб маълум қилди.\nҚайд этилишича, DABS Афғонистонга электр энергияси етказиб берадиган давлатлар – Ўзбекистон, Тожикистон, Туркманистон ва Эрондан электр энергиясини ўчирмасликни сўраган ва қарзни тўлашга ваъда берган. Айни вақтда унинг тўртта қўшни давлат олдида 51 миллон доллардан ошиқроқ қарзи бор.\nТаъкидланишича, энергетика корпорацияси қарзларни бартараф этиш учун БМТнинг Афғонистондаги ёрдам миссиясидан 90 миллион доллар сўраган. Агар миссия ёрдам беришни рад этса, электр энергиясининг пулини тўламаган афғонларга босим ўтказилиши мумкин.\n“Қарзлар тўланмаса, қўшни давлатлар экспорт қилинадиган электр энергиясини камайтириб, аста-секин узиб қўйиши мумкин. DABS муаммони зудлик билан ҳал қилиши керак”, дейди энергетика корпорациясининг собиқ директори Омонуллоҳ Ғолиб.\nҚобул аҳолиси ҳам бир-бирини қарзларни тўлашга чақирмоқда. Улар қишда электр энергияси билан боғлиқ муаммоларга дуч келиши мумкинлигидан хавотирда.\n“Биз хусусий компаниялар, фабрикалар ва тўловларини тўламаган одамларни ҳисобларини тўлашга чақирамиз. Шундагина электр энергиямиз узилмайди. Қиш яқинлашаётганлиги сабаб бизни жиддий муаммолар кутмоқда”, дейди қобуллик Абдул Хабир.\nНашрда келтирилишича, ҳар ой Афғонистон қўшни давлатларга 22-25 миллион доллар атрофида қарз тўлайди.\nАввалроқ, Марказий Осиё давлатлари Афғонистон пойтахти Қобулга электр энергияси еткизиб беришни тўхтатиб қўйиши мумкинлиги ҳақида хабар берган эдик.\nМаълумот ўрнида, Афғонистон миллий энергия тизимига эга эмас, мамлакат фойдаланадиган электр энергиясининг ярмини Тожикистон, Ўзбекистон ва Туркманистон етказиб беради.\n26 Октябрь 19:34 29844\n28 Октябрь 19:02 25000\n28 Октябрь 13:39 22764\n28 Октябрь 08:42 21196\n27 Октябрь 22:29 20550


Tesla электромобиллар учун роботлаштирилган қувватлаш қурилмаси прототипини намойиш қилди\n19:10 / 07.08.2015 2082\nЯнварь ойида Tesla компанияси ўзининг электромобиллари учун роботлаштирилган қувватлаш қурилмаси прототипини яратмоқчилиги маълум қилинганди. Хабарда қурилма ўзининг якунланган кўринишида автомобилга “механик илон” каби уланиши айтилган эди. Бироқ бу ҳақда батафсил маълумотлар берилмаган. Бугун Tesla твиттер орқали бу қувватлаш станциясининг прототипини намойиш қилди.\nҚувватлаш станцияси ҳақиқатда ҳам роботлаштирилган механик илонга ўхшайди. У автомобилнинг қувватлаш коннекторига олиб борилиб, унга уланади. Таъкидлаш жоизки, бу прототип қурилманинг кичрайтирилган нусхаси бўлиб, автоматик қувватлаш қурилмасининг сўнгги версияси бу прототипдан бошқачароқ ва йирикроқ кўринишга эга бўлиши мумкин.\nАввалроқ Tesla компанияси эгаси Элон Маск янги қувватлаш қурилмаси универсал бўлиб, компаниянинг барча автомобиллари билан ишлай олишини маълум қилган эди.


Жанубий Корея мактаб ва болалар боғчалари иш бошлади (иккинчи босқич) - Arirang.uz\n27 май куни Жанубий Корея мактабларида дарс машғулотларининг иккинчи босқичига старт берилди, 2,37 млн нафарга яқин ўқувчилар охирги уч ой ичида биринчи марта таълим муассасаларига ташриф буюрди.\nТаълим вазирлиги маълумотларига кўра, мазкур қарор коронавирус пандемияси қачон тугаши номаълум бўлгани сабабли қабул қилинди.\nВазирликнинг қайд этишича, катта мактабларнинг иккинчи синф, ўрта мактабларнинг учинчи синф, бошланғич мактабларнинг биринчи ва иккинчи синф ўқувчилари дарс машғулотларини бошлашди. Шу билан бирга, болалар боғчалари ҳам фаолиятини қайтадан бошлади.\nЎқувчилар тўпланишининг олдини олиш учун ҳукумат таълим муассасаларига масофавий ва оддий таълим режимини аралаштириш ёки иккинчи сменани жорий этишни тавсия қилди. Катта мактабларнинг учинчи синф ўқувчиларидан ташқари, қолган ўқувчилар ҳафтасига икки ёки бир кун мактабга борадилар.\nБундан ташқари, мактабларда бошланғич мактабларнинг биринчи ва иккинчи синф ўқувчиларига ғамхўрлик кўрсатилади. Болалар боғчалари ҳам дарслардан кейин боларга қараб туриш хизматларини кўрсатади.\nКоронавирусга чалинишдан қўрққан ўқувчилар масофавий таълимни танлашди.\nМактабларда машғулотларни қайтадан бошлашдан аввал Таълим вазирлиги COVID-19 вируси юқишининг олдини олишга йўл қўймаслик мақсадида ўқувчиларнинг саломатликларини муҳофаза қилиш бўйича тавсияларни қайта кўриб чиқди. Мактаблар ўқитувчилари ва маъмурий ходимларига асосий санитария меъёрларига, жумладан, мажбурий ниқоб тақиш, қўлларни тез-тез ювиш ва одамлар ўртасида ижтимоий масофани сақлаш каби қоидаларга қатъий риоя этиш кўрсатиб ўтилди.\nАввалроқ мамлакат президенти Мун Чжэ Ин Вазирлар Маҳкамаси йиғилишида «мактабларда машғулотларнинг бошланиши ҳар кунлик карантин самарадорлигини кўрсатишини» маълум қилган эди.\nКорея Республикасида жамоат транспортида ниқоб режими бошланди


Тақдирдан қочмоқ » Unversal Portal\nBosh Sahifa » Hikoyalar » Тақдирдан қочмоқ\nЕр юзидаги бутун жонзотларга ҳукмронлик қилган Ҳазрати Сулаймоннинг Ямандаги саройига, тушга яқин бир одам ҳовлиқиб келди. Соқчиларга шахсий масала юзасидан Ҳазрат Сулаймонни кўриши лозимлигини айтиб дарҳол ичкарига кирди. Сулаймон қўрқувдан титраб, ранги оқариб кетган одамдан сўради:— Тинчликми нима гап? Нега бунчалик ваҳимага тушдинг?\nЖалолиддин Румийнинг «Маснавий»сидан Кавсар таржимаси.\nМажнун отанинг ижобат бўлган дуоси!!! Hikoyalar\nФарзандим Фотиҳ бўлсин деганларга (жуда ибратли, албатта ўқинг) Hikoyalar


Qalampir.uz - “Ньюкасл” билан ўйиндаги гол МЮга 10 миллион еврога тушди\n21:08, 11.10.2018 Спорт\n“Манчестер Юнайтед” “Ньюкасл”ни 3:2 ҳисобида мағлуб қилганди.\nАПЛнинг 8-тур доирасида “Манчестер Юнайтед” “Ньюкасл”ни меҳмон қилиб, 3:2 ҳисобида ғалаба қозонган эди. Клубнинг рақиб дарвозасига киритган иккинчи голининг қиймати 10 миллион еврога тенг бўлди.\nГап шундаки, мазкур голни жамоанинг франциялик вингери Антони Марсьяль киритган эди. Шу тариқа футболчининг клуб сафида АПЛда урган голлари сони 25 тага етди. Ушбу голдан сўнг МЮ “Монако” билан Марсьяль трансфери бўйича келишувдаги шартлардан бирини бажариши керак.\nБундан ташқари, Антони Марсьяль Франция терма жамоаси сафида ҳам 25 та гол киритса, МЮ “Монако”га яна 10 миллион евро тўлаб беришига тўғри келади. Шунингдек, француз “Олтин тўп” даъвогарларининг якуний рўйхатидан ўрин олса ҳам “Монако” яна 10 миллион еврога эга бўлади.\nТеглар:Манчестер Юнайтед Антони Марсьяль Ньюкасл\nМейвезер: “Макгрегор билан жанг қилган йигитчани яхши танимайман”\n14:51, 08.11.2018 2 526\n19:45, 25.10.2018 3 922\n19:45, 24.10.2018 2 765\nМЮ Роналду устозини жамоага таклиф қилди\n16:43, 13.10.2018 4 277\nЎзбекистон клубига МЮнинг собиқ футболчиси бош мураббий бўлди\n12:21, 08.10.2018 4 302


Хитой шимоли-ғарбида, Шинжон-Уйғур мухтор туманидаги Цзяши уездида 6,4 балли зилзила содир бўлди. Бу ҳақда «Синьхуа» агентлиги бугун, 20 январь ... содир бўлди. Бу ҳақда «Синьхуа» агентлиги бугун, 20 январь куни Хитойнинг сейсмологик тармоқлар марказига асосланиб хабар тарқатди. Зилзила ...\n«Хитой вируси»дан яна бир киши вафот этди\nХитойнинг Ухан шаҳрида учинчи одам янги турдаги коронавирусдан вафот этди. Бу ҳақда шаҳар соғлиқни сақлаш қўмитаси хабар бериб ўтган.Айни вақтда ... аҳволи барқарор экани хабар қилинган.Эслатиб ўтамиз, яқиндан бошлаб Хитойда янги турдаги вирус тарқала бошлади. Январ ойида Лондон империя ...\nёзишича, «Туркманистон — Ўзбекистон — Қозоғистон — Хитой» газ қувури ишга туширилганига 10 йил тўлди ва шу даврда ХХРга қарийб 300 млрд. куб метр табиий газ етказиб берилган. Мана шунча газнинг ... кўра, Туркистон мамлакатларидан етказилаётган табиий газ Хитойнинг 22 та провинцияси ва мухтор туманларида яшовчи 500 миллиондан ...\nХитойнинг Ухань шаҳрида пневмониянинг янги туридан иккинчи одам нобуд бўлди. Лаборатория тадқиқотлари касалликнинг кенг тарқалишига 2019-nCoV ... Бори шу... Касаллик ҳақида бошқа маълумот-тафсилотлар йўқ. Хитойда тарқаган янги касаллик вируси 16 январь куни Женевада Жаҳон соғлиқни ...\nХитой аҳолиси Гонконг, Макао ва Тайвань махсус маъмурий ҳудудларни ҳисобга олмаганда 2019 йил охирига келиб 4,67 миллион кишига кўпайиб, 1,4 ... ХХР давлат статистика бюроси. «РИА Новости»нинг ёзишича, 2018 йилда Хитой аҳолиси 5,3 миллион кишига кўпайганди. 2019 йилда мамлакатда 14,65 ...\nйилнинг 13 январь куни Хитойнинг Цинхай провинциясида ер ўпирилиб, автобус қулаши натижасида 6 киши ҳалок бўлди, ёрдамга ошиққанларнинг 16 нафари ўша ердаги портлаш ...\nосойишталик агентлиги Жамоатчилик билан алоқалар бўлими Хитой Халқ Республикасида рўйхатга олинган янги турдаги короновирус касаллиги ... сақлаш ташкилотининг Европа минтақавий бюросининг маълумотига кўра, Хитой Халқ Республикасида короновируснинг янги типи эпидемияси юзага келган. ...\nХитой Халқ Республикасидаги элчихонаси берган маълумотга кўра, Хитой расмий идоралари 2020 йил 11 январ куни Ухан шаҳрида коронавируснинг янги ... келиб чиққан ҳолда ТИВ Консуллик-ҳуқуқий департаменти Хитой, хусусан унинг Хубей провинсияси ва Ухан шаҳрида бўлиб турган ёки ...\nБир йилда қарийб 6000 та анъанавий Хитой табобати клиникаси қурилди\nХитой тиббий хизматлар сифатини яхшилаш мақсадида 2019 йилда 6000 дан зиёд анъанавий Хитой табобати клиникасини барпо этди, дея хабар берди Анъанавий ... Хитой табобати клиникасини барпо этди, дея хабар берди Анъанавий Хитой табобати давлат маъмурияти. Анъанавий Хитой табобати клиникалари ...\nТайвань раҳбари иккинчи муддатга қайта сайланди\n«REGNUM». Амалдаги раҳбарнинг асосий рақиби Гаосюн шаҳар мэри, Хитой билан мустаҳкам алоқаларни қўллаб-қувватловчи, «Гоминьдан» партияси ... Хань Гоюй бўлди. Унга сайловчиларнинг 38 фоизи овоз беришди. Инвэнь Хитой билан муносабатларида ўзининг принципиал позицияси билан танилган ...


Сайёр қабул муаммолар сари ечимга йўл\nҚабулдаги ҳар бир мурожаат ўрганиб, ечимини топиши муҳим. Албатта улар қонун доирасида ўрганилади.\n💠 Чуст туман ҳокими бошчилигида ўтказилаётган навбатдаги сайёр қабулда 60 га яқин мурожаатлар қайд этилди.\n❇ "Мустақиллик" маҳалласида истиқомат қилувчи МуҳаммадМустафо Мўминов таълим кредити сўраб мурожаат қилди. Зарур ҳужжатлар тақдим этилганидан сўнг, унинг масаласи ўрганилиб, низомга мос келса, белгиланган тартибда кредит ажратиш режалаштирилди.\n"Варзик" қишлоғининг "Боло" маҳалласида умр гузаронлик қилаётган Нилуфар Жўраева фарзанди учун контракт тўловини тўлашда амалий ёрдам сўраб мурожаат қилди.


Итоат қилинг, офиятда бўласиз! – Nasihat.uz\nИтоат қилинг, офиятда бўласиз!\nОфият, соғлик-саломатлик энг катта неъматлардан экани ҳаммамизга маълум. Унинг қадрига етмоқ, уни асраб авайламоқ бизнинг зиммамиздаги бурчимиздир. Ҳадиси шарифларда шундай дейилган.\nУбайдуллоҳ ибн Миҳсон ансорий хотмий розияллоҳу анҳудан ривоят қилинади: “Расулуллоҳ соллаллоҳу алайҳи васаллам: “Сизлардан ким оиласи тинч, тани соғ ва бир кунлик егулиги бор ҳолатда тонг оттирса, унга дунё тўлиғича берилибди”, дедилар”. Имом Термизий ривоят қилган.\nЯна бир ҳадисда шундай дейилган: “Абу Бакр Сиддиқ розияллоҳу анҳу минбарга чиқдилар, сўнгра йиғлаган ҳолларида шундай дедилар: “Расулуллоҳ соллаллоҳу алайҳи васаллам биринчи йил (яъни ҳижрий биринчи йил) минбарга чиқдилар, сўнгра йиғлаб: “Аллоҳдан (гуноҳларга) авфни ва офиятни сўранглар, чунки ҳеч бир кимсага иймондан кейин офиятдан кўра яхшироқ нарса берилмаган”, дедилар”. Имом Термизий ривоят қилган.\nМуҳаддис уламолар пайғамбар алайҳиссалом келажакда умматлари турли фитналарга дуч келишларини, мол-дунёга берилиб кетишларини билиб йиғлаганлар ва шу сабабли умматига офият сўраб дуо қилишни буюрганлар, дейишган.\nБугунги кунда коронавирус инфекцияси бутун жаҳонни эгаллаб, нотинч қилиб тургани ҳаммамизга маълум ва машҳурдир. Бундан асло ғафлатда қолмаслигимиз, унга бепарво бўлмаслигимиз лозим. Инсонни ҳалокатга учратадиган мусибатларнинг энг ёмони бу – ғафлатдир. Ғафлат кўринмас касаллик. Мажбуриятларимизга бепарво қарашимиз, жумладан, Роббимиз, жамиятимиз, оиламиз, ватандошларимиз олдидаги бурчимиздан ғафлатда қолишимиз, унга бепарво бўлишимиз катта мусибатларнинг келишига сабаб бўлади. Шунинг учун Аллоҳ таоло жаҳаннамга тушадиган, унга ўтин бўладиган инсонларни Қуръони каримда баён қилиб шундай дейди:\n“Жинлар ва инсонларнинг кўпчилигини жаҳаннам учун яратганмиз. Уларда қалблар бор, (лекин) улар билан “англамайдилар”. Уларда кўзлар бор, (лекин) улар билан “кўрмайдилар”. Уларда қулоқлар бор, (лекин) улар билан “эшитмайдилар”. Ана ўшалар ҳайвонлар кабидирлар. Балки, улар (янада) адашганроқдирлар. Айнан ўшалар ғофиллардир. (Аъроф-179)\n“Айнан ўшалар ғофиллардир”, дейилмоқда. Дарҳақиқат, айнан ўшалар ғофиллардир. Чунки Аллоҳ таоло уларга мана шу аъзоларни омонат қилиб берганди, лекин улар бу аъзоларни хароб қилдилар, ҳаққини адо қилмадилар. Қалб ва ақл ҳақни англамаса, кўз ибрат назари билан қарамаса, қулоқ ҳақни тингламса, уларнинг қиймати қанча?. Бунга уларнинг ғафлати сабаб бўлган.\nШундай экан, биз бундай таҳликали ҳолатларда бепарво бўлмаслигимиз, ундан ғафлатда қолмаслигимиз, бир лаҳза ҳам хушёрлигимизни йўқотмаслигимиз лозим.\nБугунги кун карантин ҳолати. Кўчага чиқманглар дейиляпти. Зарурат йўқ экан, уйдан чиқмаслигимиз лозим. Бу талаб раҳбарлар талаби, бу талаб тиббиёт соҳаси ходимларининг талаби, бу талаб дин пешволаримиз талаби. Улар биз кўрмаётган хатарларни кўриб тургани учун биздан шуни талаб қилишяпти. Бизга яхшиликни раво кўришгани учун биздан шу нарсаларни талаб қилишятпи. Бу хатарлардан бизни саломат олиб чиқишни истаганлари учун биздан уйдан чиқмасликни талаб қилишяпти. Ушбу ишларда раҳбарларнинг буйруғига бўйсуниш лозим. Чунки Аллоҳ таоло Қуръони каримда шундай деган:\nЭй, иймон келтирганлар! Аллоҳга итоат этингиз, Пайғамбарга итоат этингиз ва ўзларингиздан (бўлмиш) бошлиқларга!. (Нисо;59)\nЭътибор берайлик, Аллоҳ таоло “Эй инсонлар” деб хитоб қилмади. Балки, “Эй иймон келтирганлар” деди. Демак, модомики, мўмин эканмиз, Аллоҳга итоат қилайлик, Расулига итоат қилайлик, ўзимиздан бўлган бошлиқларга итоат қилайлик!. Чунки Аллоҳ таоло бу оятда ўртага иймонни қўйиб хитоб қиляпти. Ўзимиздан бўлган бошлиқларга итоат қилишда, модомики, Аллоҳга ва Унинг Расулига исён бўлмас экан, уларга итоат қилишимиз лозим бўлади.\nЖамиятда бир кишига итоат қилинадиган бўлса, ўша жамият салоҳиятли, кучли ва қудратли жамият бўлади. Жамоатчилик билан ишлайдиган корхоналар, таълим муассалари ва шу кабиларда ҳам бир раҳбарга итоат қилинади. Шунда иш барқарор, хотиржам давом этади. Агар баъзилар итоат қилиб, қолганлар итоат қилмаса, у ерда беқарорлик вужудга келиши ҳаммамизга кундек равшан.\nДемак, Аллоҳ таолога, Расулига ва ўзимиздан бўлган иш эгаларига итоат қилишимиз лозим.\n– Аллоҳ таоло бизга “Ўзларингизни ҳалокатга ташламангиз!” деди. (Бақара сураси, 195-оят). Итоат қилайлик, ҳалокатимизга сабаб бўладиган нарсалардан узоқда бўлайлик!\n– Расулуллоҳ алайҳиссалом бир ҳадисда вабо тарқалган пайтда уйда ўтиришга, яна бир ҳадисда эса юртддан, шаҳардан чиқмасликка кўрсатма берганлар. Итоат қилайлик, уйдан чиқмайлик!\n– Раҳбарлар ва соҳа мутахассислари ҳам биздан уйда қолишни, заруратсиз уйдан чиқмасликни талаб қилишяпти. Итоат қилайлик, уйда қолайлик, заруратсиз уйдан чиқамайлик!\nДемак, зиммамизда уларга итоат қилиш бор. Уларга итоат қилмаслик эса ўзимизни ҳалокатга ташлашимиз демакдир.\nАллоҳ таолодан бизларни ушбу кунларда Ўзига яқин қиладиган амалларга муваффақ қилишини, бу синовлардан офиятда ўтишимизни, ушбу ғамни бу умматдан кетказишини ёлвориб сўраймиз ва ёмонликлардан паноҳ тилаймиз. Ушбу касалликка чалинганларга тезда шифо беришини, шунингдек, бу касаллик сабабли вафот этган мусулмонларни раҳматига олишини сўраймиз!\nЭй Аллоҳ, дунё ҳаётимизни яхши амалларни зиёда қилишимизга сабаб қилгин!\nАҳмаджон қори жоме масжиди имом ноиби\n← 2020 йил учун закот нисоби эълон қилинди\nОлимлар эътироф этган китоб →


Муносабат: Интернет тезлашади – қадамимиз жадаллашади\nЎтган асрнинг етмишинчи йилларидаёқ мумтоз шоиримиз Абдулла Орипов “Қаён кетмоқдасан, эй учқур замон” деб ёзган эди. Дарҳақиқат, замон шу қадар шитоб билан илгарилаб бораётирки, унга ҳамнафас бўлиш учун ниҳоятда тезкорлик талаб этилмоқда.\nКишилик жамияти тарихидан аёнки, ҳар бир даврнинг ўзига хос бўлган илғор технологиялари бўлади ва улар турли номлар билан аталади. Лекин Одам алайҳиссалом авлодлари ер юзида тарқала бошлаган кезларданоқ ахборот технологиялари борасида етакчиликни қўлга киритганлар катта ютуқларга эришиш борасида бошқаларни доғда қолдириб кетган. Айтайлик, дарахтларга қўйилган белгилар, хат ташувчи каптарлар, почта хизмати, телефон, телеграф, Интернет... ва бугунга келиб инсоният ахборотнинг мислсиз қудратга эга эканини росмана пайқаб қолди.\nҲатто бундан икки аср муқаддам француз императори Наполеон Бонапарт ҳам мен бутун бошли қўшиндан кўра, битта газетадан кўпроқ қўрқаман, дея ахборотнинг нақадар катта куч эканини эътироф этгандан кейинги вақтларда ҳам унинг кучидан ғоят устамонлик билан фойдаланиб келганларнинг ўзлари, ҳатто унинг қудратини бор бўй-басти билан идрок этмаган эди.\nБиринчи Президентимиз таъбири билан айтганда, бугунги ахборот хуружи энг ядро қуролларидан ҳам хатарлидир. Бундай хуружларга қарши туриш учун эса ана шу технологияни эгаллаш масаласида бошқалардан наинки ортда қолмаслик, балки ҳаммадан илгарилаб кетиш давр талабидир.\nБинобарин, XXI юзйиллик – ахборот асри. Қайси давлат ва жамият ахборот-технологиялари борасида пешқадам бўлса, ижтимоий-сиёсий, иқтисодий, маънавий-маърифий, таълим-тарбия, борингки, ҳамма соҳада пешқадамлик ўша давлат томонда бўлади.\nШунинг учун ҳам кеча Ўзбекистон Республикаси Президенти Шавкат Мирзиёев раислигида ахборот-коммуникация технологияларини янада ривожлантириш ва хавфсизлигини таъминлаш бўйича амалга оширилаётган чора-тадбирлар натижадорлигига бағишланган йиғилишда ушбу соҳада олиб борилаётган ишлар жиддий муҳокама қилинди ва ахборот технологиялари соҳасида ҳали қилинадиган ишлар кўплиги, эришилган натижалар бошқа давлатларга қараганда анча паст кўрсаткичда эканини қайд этилди.\nЙиғилишда қайд этилишича, ахборот-коммуникация ривожланиш индекси рейтингдаги 176та мамлакат ичида Ўзбекистон 95-ўринда экан. Қўлга киритган ютуқларимиз ўзимизники-ю, аммо Ал-Хоразмийлар, Ал-Берунийлар, Мирзо Улуғбеклар, Али Қўшчилар авлодларининг айнан шу соҳада бу ўринда туриши ижобий кўрсаткич эмас. Буни алоҳида таъкидлаган юртбошимиз Муҳаммад ал-Хоразмий номидаги Тошкент ахборот технологиялари университетини уч йил ичида жаҳондаги энг обрўли 1 000 университет сафига киритишни таъминлаш, соҳада жаҳонда етакчи бўлган университет ва компаниялар билан ҳамкорликни кучайтириш, профессор-ўқитувчилар ва талабаларнинг хорижий стажировкаси ва малака оширишини кенг ташкил этиш кераклигини таъкидлади.\nШунингдек, дастурий маҳсулотларни ишлаб чиқариш ва бунинг учун миллий кадрлар тайёрлаш ишлари ҳали талаб даражасида эмаслиги қайд этилди, мутасаддиларга дунёнинг йирик ахборот-коммуникация технологиялари соҳасидаги корпорациялар билан тенглаша оладиган миллий операторимиз ва дастурчиларимизнинг фаолиятини такомиллаштириш бўйича аниқ вазифаларни белгилаб берди.\nДарвоқе, давлатимиз раҳбари йиғилишда “Интернетдан 20 миллион аҳоли фойдаланади, деб ҳисобот бергансизлар. Бироқ, миллий Интернет орқали таклиф этиладиган хизматлар доираси жуда чеклангани сабабли, аҳолининг аксарият қисми Интернетдан фақат Телеграмда ёзишма учун фойдаланади, холос”, деди. Ана шу Телеграм асосчиси Павел Валерьевич Дуров ушбу мессенжерни 33 ёшида яратган. Телеграм аҳолига қулайлик бўлиши баробарида у бир йилда 13 миллион даромад ҳам келтиради. Мамлакатига шунча миқдордаги валюта тушумини таъмин этади. Шундай мессенжерларни ва бошқа дастурларни бизнинг ёшларимиз яратса, уларнинг ўзлари қанча фойда олади ва мамлакатимизга қанча кўп фойдаси тегади. Бу жуда ҳам қизиқ: айтайлик, хориждаги қандайдир тенгдошлар, қариндошлар, ҳол-аҳвол сўрашиб, ҳазил-ҳузул қилиб ўтирганидан мессенжер миллионлаб даромад олади.\nБу ҳам ҳали ҳаммаси эмас, Интернет – кони хазина. Унга шу қадар кўп илмий манбалар жойланганки, ана ўшаларни қулай шароитда ўрганиш бўйича махсус миллий дастурлар яратилса, халқнинг, ёшларнинг илми янада зиёда бўлишига катта ҳисса қўшилган бўлади.\nАна шу жиҳатларини ҳисобга олган Президент интернет тезлигини ошириш ва нархларни арзонлаштириш, чекка ҳудудларда ҳам телекоммуникацияларни кенгайтириш юзасидан кўрсатма берди.\nУмид қиламизки, жорий йилдан бошлаб мамлакатимизда Интернетнинг ишлаш тезлиги жадаллашади ва бизнинг ташлаётган одимимиз ҳам илдамлашади.\n1891 марта ўқилди\nДругие материалы в этой категории: « Масжидга бориш одоблари\tБуюк фақиҳ бобомизни биламизми? »


Ўзбекистон Президенти майнинг ўртасида Хитойга боради\n20 ноябр 2019, Тошкент вақти: 08:41\nМирзиёев Хитой пойтахти Пекинда май ойида ўтказиладиган «Буюк Ипак йўли» саммитида иштирок этади.\nЎзбекистон президенти Шавкат Мирзиёев май ойида амалий сафар билан Хитойга fборади Бу ҳақда Ташқи ишлар вазири Абдулазиз Комилов ва Сенатдаги қўмита раиси Содиқ Сафоев билан учрашувда иштирок этаётган “Кун.uz” мухбири хабар берди.\nАбдулазиз Комилов айни вақтда Хитой сафарига тайёргарлик кўрилаётгани ҳақида маълумот берган.\nПрезидент Хитой пойтахти Пекинда май ойида ўтказиладиган «Буюк Ипак йўли» саммитида иштирок этади. Саммит доирасида, 14-15 май кунларида «Бир минтақа, бир йўл» шиори остидаги олий даражадаги халқаро форум бўлиб ўтади.


Ўзбекистон Ёзувчилар уюшмаси » «БУЮК КЕЛАЖАГИМИЗНИ МАРД ВА ОЛИЖАНОБ ХАЛҚИМИЗ БИЛАН БИРГА ҚУРАМИЗ»\nАсосий Адабий суҳбатлар «БУЮК КЕЛАЖАГИМИЗНИ МАРД ВА ОЛИЖАНОБ ХАЛҚИМИЗ БИЛАН БИРГА ҚУРАМИЗ»\nЎқилди: 1 091\nТошкент вилоятида шундай шиор остида халқ билан мулоқотлар – адабий-бадиий учрашув ва тарғибот тадбирлари бўлиб ўтмоқда\nМамлакатимиз раҳбари таклифи билан жорий йил «Халқ билан мулоқот ва инсон манфаатлари йили» дея эълон қилинди. Шундан сўнг ўтган вақт мобайнида амалга оширилган ишлар манзарасига назар ташласак, дарҳақиқат, давлат ташкилотлари билан аҳолининг мулоқоти, муомаласи, энг асосийси, ягона маслак йўлидаги собитқадам ҳамкорлиги янги уфқларни забт этмоқда. Ўзбекистон Республикаси Маданият, Мудофаа, Олий ва ўрта-махсус, Халқ таълими вазирликлари, Ёзувчилар уюшмаси, Маънавият-тарғибот маркази, «Ўзбеккино» миллий агентлиги, «Камолот» ёшлар ижтимоий ҳаракати, «Ўзбекконцерт» муассасаси ҳамкорликда диёримиз бўйлаб «Буюк келажагимизни мард ва олижаноб халқимиз билан бирга қурамиз» ғояси остида ташкил қилган тарғибот тадбирлари ана шу жиҳатларни, аҳолининг маданий-маърифий дунёқарашини бойитишни кўзловчи йирик лойиҳадир. Ардоқли олимлар, таниқли шоирлар, машҳур санъаткорлар иштирокида ўтаётган учрашувлар моҳият-эътибори билан бутун мамлакатимизни қамраб олган ўзгаришлар, янгиланишлар эпкинидан бир даракдир.\nЭътиборли жиҳати, эл суйган инсонлар, таниқли спортчилар, кино ва театр актёрлари, машҳур шоир-ёзувчилар, эстрада хонандалари билан учрашувлар, суҳбатлар самимий ва дилкаш мулоқотлар асносида ўтказилиши кўзда тутилган мазкур тарғибот тадбирлари бизнинг Тошкент вилоятимиздан бошланди!..\nОҳангаронда оҳанглар сеҳри\nКўҳна Оҳангарон воҳасида бўлиб ўтган тадбирлар барча иштирокчиларда унутилмас таассуротлар қолдирди.\nЎзбекистон халқ артисти Одинахон Ғозиева, Муқимий номидаги Ўзбекистон давлат мусиқали драма театри актёрлари Нурбек Маматов, Отабек Ҳақбердиев, Ўзбекистон Ёзувчилар уюшмаси аъзолари Зулфия Мўминова, Баҳодир Карим, Абдумажид Азимов, Азизбек Анвар, киноактёрлар Карим Мирҳодиев, Феруза Собитова, Шуҳрат Усмонов, «Ниҳол» давлат мукофоти соҳиблари Машҳур Раимжонов, Мадина Мумтоз, Дилсўз, Ойбек ва Нигора ҳамда «Мароқанд» гуруҳидан иборат тарғиботчилар тумандаги «Саховат уйи», бир неча мактаблар ҳамда учта коллеждаги тадбирларда иштирок этишди.\n– Бизга чексиз меҳру эътибор кўрсатаётганлари учун Президентимизга мингдан минг раҳматлар айтамиз. Юртимизда деярли ҳар куни янги-янги ташаббусларга гувоҳ бўлаяпмиз, халқ манфаатини кўзлаган қарор ва фармонлар қабул қилинаяпти. Биз ҳам энди янгича шижоат билан ишга киришамиз, – дейди «Хонобод» маҳалла фуқаролар йиғини раиси Ҳакимахон Абдужабборова.\nЮқоридаги каби самимий миннатдорлик туйғуларига тўлиб-тошган фикр-мулоҳазалар ҳамма учрашувларда янгради. Каттаю кичик кўнглига олам-олам завқу шавқ улашиб, эртанги фаровон кунга ишончини янада мустаҳкамлаган тарғибот тадбирлари кечга томон туман маданият ва истироҳат боғидаги гала концерт билан якунланди.\n«Икки дунё айрилмасмиз қучоғидан…»\nМеҳмонлар ўтирган автобус туман марказига кириб бориши билан қадим удумларга кўра, нон-туз билан пешвоз чиқаётган мезбонларнинг жўшқин кайфияти, жайдари, дангал феъл-атвори ажиб бир ёруғлик улашди. Шу тариқа тарғибот тадбирлари дилкаш гурунгларга уланиб кетди. Ўзбекистон халқ артистлари Гавҳар Зокирова, Малика Иброҳимова, Ўзбекистонда хизмат кўрсатган артистлар Мавлуда Асалхўжаева, Раъно Шодиева, «Ниҳол» давлат мукофоти совриндори Алишер Рўзметов, эстрада хонандаси Рухшона, актёрлар Наргиза Абдуллаева, Улуғбек Юнусов, Ўзбекистон Ёзувчилар уюшмаси аъзолари Адиба Умирова, Ойдиннисо, Гўзал Бегим сингари эл-юрт назаридаги инсонлардан иборат тарғиботчилар шу куни гуруҳларга бўлиниб, ҳудуддаги 12 та муассасада ташкил қилинган учрашувларда иштирок этишди.\nТумандаги 5-умумтаълим мактабидамиз. Санъаткорлар ашула айтиб, дилга яқин шеърлар ўқиб, соз суҳбатлар ўтказиб турган паллада сураткаш билан мактабни айланиб чиқамиз. Бир минг бир юз ўқувчига мўлжалланган таълим маскани, аввало, саранжом-саришталиги, ён-атрофнинг кўкаламзорлиги билан ажралиб турибди. Асосий бинонинг орқа томонида болалар футбол майдонида жисмоний тарбия ўқитувчиси билан сабоқларни бошлаб юборишган. Разм солсангиз, уларнинг кўзларидан ўт чақнайди, шижоати бошқача!..\nМактаб кутубхонасига ошиқаётган уч болакайнинг суҳбати эътиборимизни тортади. Маълум бўлишича, улар ўқиб бўлган бадиий китобларни қайтариш учун одимлаётган экан. Уларга қўшилиб, кутубхонага кирамиз. Кутубхона мудираси Комила Ҳамроқулова болажонларнинг елкасига қоқиб алқаётган, «Балли, азаматлар!» дея суюб турганининг устидан чиқамиз. Энг қизиғи, «Камолот» ЁИҲ туман кенгаши раиси Рустам Абдуназаров болажонларни кутиб олиб, улар билан астойдил суҳбатлашаркан, кутубхонага биринчи бўлиб келган ўқувчи билан танишиш учун атай пойлаб турганини айтди. Кейинги сафар уларга атаб махсус китоблар олиб келишга ваъда берди. Сўнгра икки авлод – ўттиз ёшнинг остонасида турган «камолот»чи ҳамда биринчи синф ўқувчилари Омон, Асқар, Холиданинг бола тилидаги чучук суҳбати бошланди…\nШундай қилиб, Омонжон ва унинг китобсевар дўстларини қарийб 4 минг 800 дона китоб фондига эга кутубхонада қолдириб, яна даврага қайтамиз. Дилкаш гурунглар давом этади. Гоҳ меҳмонлар, гоҳ мезбонлар санъат бобида маҳоратларини кўрсатар, айниқса, мактаб бадиий ҳаваскорлик жамоасининг чиқишлари профессионал ижрочиларни-да ҳайратга чулғар эди.\nҲайрат ва ҳаяжон тўла кўзлар юрт ишқи билан масрур турганда шоира Адиба Умирова завққа тўлиб, ўктам овоз билан, оламни шавққа тўлдириб, Ватан ҳақида шеър ўқийди:\nСадо келар ўтли виждон китобидан,\nҲар кимса ўз ерида хон бегумон.\nХўрлик йўқтир ўзгаларнинг итобидан,\nҚиёсини тополмассан ҳеч бир замон.\nБошингдан зар сочсалар ҳам қайрилмагин,\nХудо берган маконингдан айрилмагин.\nНур таралар мўрконию ўчоғидан,\nИкки дунё айрилмагин қучоғидан….\nДилкаш инсонлар даврасида\n«Буюк келажагимизни мард ва олижаноб халқимиз билан бирга қурамиз». Ана шундай эзгу мақсад моҳиятига йўналтирилган шундай тадбирлар вилоятимизнинг сўлим гўшаларидан бири Ангрен шаҳрида ҳам кўтаринки руҳда ўтди. Пурвиқор тоғлар орасида, ям-яшил дов-дарахтли боғ-роғларга бурканган гўзал маскан томон йўл олган таниқли шоир, ёзувчилар, олимлар, кино ва театр актёрлари, эстрада хонандалари юз-кўзида мамнунлик ифодалари.\n– Ангренга кўп бора келганман, – дейди Ўзбекистон халқ артисти Муҳаммадали Абдуқундузов. – Қаранг, ҳавосининг тозалиги, тоғларининг гўзаллигини. Булардан баҳраманд бўлиб яшаётган одамларнинг меҳнатсеварлиги, очиқкўнгиллигини айтмайсизми?!\n– Мен ҳам бу шаҳарни, унинг софдил инсонларини жуда яхши кўраман, – дейди Ўзбекистон халқ артисти, ҳамиша ўзи яратган «чеча» сиймоси билан ғурур, ифтихор этадиган Азиза Бегматова.\nДарҳақиқат, ангренликлар шаҳар ҳокими бошчилигида азиз меҳмонларни карнай-сурнай садолари остида кутиб олишди. Бир фурсат дилдан суҳбатлашилгач, мактаб, коллеж, лицей, маданият саройларида учрашувлар давом этди. Дастлаб, шаҳардаги 5-, сўнг 7-, 29-, 18-умумтаълим мактаблари, Ангрен касб-ҳунар ва тиббиёт коллежлари, якунда «Дукент» маданият саройида ўтказилган самимий суҳбатлар, завқ-шавққа тўла концерт дастурлари одамларга олам-олам қувонч улашди.\nТаниқли шоирлар Темур Убайдулло, Нуриддин Аминжонов, Арслонбек Карим, Ўзбекистонда хизмат кўрсатган ёшлар мураббийи, профессор Мунаввара Абдуллаева, Ўзбекистон халқ артисти Саидкомил Умаров, иқтидорли ёш актёрлар Толибжон Мўминов, Шаҳзода Матчонова, Ўзбекистонда хизмат кўрсатган артист ўиёс Бойтоев, хонанда Дилдора Олимжонова, «Уммон» гуруҳи санъаткорларининг ҳар бир чиқишлари, сермазмун фикр-мулоҳазалари, самимий тилаклари ангренликларга беқиёс шодлик бағишлади, унутилмас онларни ҳадя этди. Айниқса, миллий урф-одат, анъаналаримизни ўзида акс эттирган чеча образининг моҳир ижрочиси Азиза Бегматованинг чиқишлари қайта-қайта олқишлар билан кутиб олинди. «Камолот» ёшлар ижтимоий ҳаракати фаоллари, вилоят жисмоний тарбия ва спорт бошқармаси ходимлари тадбирнинг уюшқоқлик билан, юқори даражада ўтишига астойдил ҳаракат қилишди. Шу куни ўтказилган «Биз буюк юрт фарзандларимиз!» номли танлов ғолибларига фахрий ёрлиқ ва эсдалик совғалари севимли шоир, ёзувчилар, санъаткорлар томонидан топширилиши ҳам ёшларга улуғ ватанпарварлик, фахр-ифтихор туйғуларини бахш этди.\n– Бугун мен учун қўшалоқ байрам бўлди, – дейди тиббиёт коллежи ўқувчиси Дилшода Абдумаликова. – Ёшлар ўртасида ўтказилаётган «Биз буюк юрт фарзандларимиз!» кўрик-танловининг шаҳар миқёсида ғолибликни қўлга киритиб, вилоят босқичига йўлланма олдим. Коллежимизга севимли шоир, ёзувчи ва санъаткорларимизнинг келиши, улар билан юзма-юз мулоқотда бўлиш бахти кўнглимни тоғдек кўтарди. Келажакда устозларим, ота-онам, Ватанимга муносиб фарзанд бўлишга аҳд қилганман.


Қозоғистоннинг «Тўмарис» фильми америкалик кинематографистлар томонидан юқори баҳоланди | Қозоғистон янгиликлари: Сўнгги хабарлар «Kazakh TV» каналида | Kazakh TV\nҚозоғистоннинг «Тўмарис» фильми америкалик кинематографистлар томонидан юқори баҳоланди\nАқан Сатаев режиссёрлигида суратга олинган «Тўмарис» тарихий драмаси АҚШда кенг прокатга чиқарилди. Бу фильм хорижлик кинематографистлар томонидан юқори баҳоланди. Шуни ҳам айтиш керакки, мазкур картинани Америкада намойиш этиш ҳуқуқини маҳаллий компаниялардан бири сотиб олганди. Фильм ҳақида таниқли оммавий ахборот воситалари маълумот тарқатди. Соҳанинг бир қанча нашрлари – Variety, Hollywood Reporter ва Screen Daily қозоғистонликлар яратган кинокартина хусусида ижобий фикрларини чоп этди.\n«Мазкур эпик фильм ажойиб манзаралари ва юқори сифати билан томошабинни ром этиши шубҳасиз», деб ёзишди эътиборли Variety да.\nТарихий картинани тарқатиш ҳуқуқини сотиб олган компания президенти ва бош директори Дорис Пфардрешер Hollywood Reporter мухбирига таассуротларини ҳикоя қилиб берди.\n«Фильмда кўрсатилган ғаройиб воқеалар бизни ҳайратлантирди. Бу амазонкалар қироличаси тўғрисидаги янги, сирли ҳикоя томошабин учун жуда қизиқарли, биринчи дақиқадан эътиборингизни қамраб олади», деб таъкидлади Дорис Пфардрешер.\nФильмни америкалик кинотанқидчилари томоша қилишди. Улар картина мазмуни ва ундаги бадииятни юқори баҳолашди.\n«Қозоғистон – Америка кинопродюсери, Лос-Анджелесдаги Қозоғистон фахрий консуллиги раҳбари Гиа Нуртас бизни ушбу махсус лойиҳа билан таништирди, унинг юксак имкониятларини намойиш этди», дейишди экспертлар.\n«Тўмарис» фильми Ақан Сатаев томонидан Қозоғистон Республикаси Маданият ва спорт вазирлиги топшириғига кўра «Қозоқфильм» киностудиясида суратга олинган. Постановка Геродот томонидан ҳикоя қилинган дашт маликаси – афсонавий Тўмариснинг форс подшоси Кирга қаршилиги ва уни мағлуб этиши афсонасига асосланган. Бош ролларни Еркебулан Даиров, Азамат Сатибалди, Берик Айтжанов, Альмира Турсин, Адиль Ахметов, Гасан Масуд ва бошқалар ижро этган.\nАҚШАқан СатаевТўмарис фильмиқозоғистонлик кинофильм


Китобхонликни кенг тарғиб қилиш – Тиббий радиология кафедраси\nТиббий радиология кафедраси > Маънавий-маърифий ишлар > Китобхонликни кенг тарғиб қилиш\n01/06/2019 07/03/2020 Dr M\n10.06.19 й. куни Ўзбекистон Республикаси Президентининг 5 та устувор ташаббусининг тўртинчи ташаббуси хисобланмиш, ўқувчи-талабалар маънавиятини юксалтириш, улар ўртасида китобхонликни кенг тарғиб қилиш масалаларига биноан доцент Исмаилова М.Х.бошчилигида “Мен севган роман” номи билан америкалик ёзувчи Маргарет Митчелнинг “Шамолларда колган хисларим” китоби мутоаласи ва мухокамаси.\nДоцент Исмаилова МХ. бошчилигида “Мен севган роман”номи билан Маргарет Митчелнинг “Шамолларда колган хисларим” китоби мутаоласи ва мухокамаси.\nРоманда 1860 йил АКШ фукаролари уруши дврида сожир булган вокеалар акс эттирилган булиб, асар 1936 йилдагина чоп этилган. Бу китоб асосидаги фильм 1936 йилда олинган. 1937 йилда Митчел роман учун Пулитсер мукофотига сазовор булган. Скарлат Охара бош кахрамон булиб бадавлавт уйга меросхур, ота-она ва хизматкорлар карамогида. Романнинг охирида Скарлет якинларининг улимини, фукаролар урушини ва жанубнинг кайта курилишини бошдан утказади. У ота-онасини, фарзандини, севгисини ва дустларин йукотган булса хам таслим булмайди.\nКапитан Ред Батлер-жамиятда кабул килинган барча коидалардан хазар килувчи бадавлат инсон. Козлаган максадларида муваффакиятга эришиш учун хамма нарсага тайер. Одамларда биринчи навбатда ички гузалликни кадрлайди.\nМайор Джорджи Эшли. Джордиядаги энг яхши ук отувчилардан, картабозлар ва отликлар каторига киришиданм катъий назар узок муддат давомида уз ичк дунесида яшайди. Уруш пайтида жасур ва ишбилармон зобит сифатида тан олинади. 1949 йилда Маргарет Митчел вафотидан сунг унинг жиянлари Джозеф ва Юджин Митчеллар муллифлик хукукини тенг микдорда булиб олишган. 2012 йил Джозефнинг вафотидан кейин унинг улушини васиятнома буйича Атлантанинг католик архиэпясига тегишли булди.\nРоманда Скарлетнинг нингхақиқатпарварлиги ва нохақликларга муносабати хатто ўзининг севимли инсонига нисбатан хам кўринади. Бундан ташқари, аёллар ва эркаклар ўртасидаги тенглик, унинг севгисини намоён қилиши билан характерланади. Ўз севгилисининг қайлиғига айланган холда, бахт чўққисига чиққанда хам асар қахрамони ўзлигини ва ақл заковатига содиқ қолади. У ўзининг ўз мустақиллиги химоясида мардоновар туради. Ёрининг қўлида қўғирчоққа айланишини хохламади. Шу билан биргасевгилисининг бошига тушган хаётнинг қақшатгич зарбаси даврида ўзининг барча муаммоларини четга суриб қўйиб, унга кўмак беришгаошиқади.\nМазкур китоб мутаоласи ва мухокамаси жуда қизиқарли ва мароқли ўтди.\nМаънавий-маърифий ишлар, Янгиликлар\nЖонажон Ўзбекистоним, мангу бўл омон!” номли мустақиллик дарси


Ўзбекистон ҳукуматидаги ўзгаришлар нимадан дарак?\n28 январ 2021, Тошкент вақти: 17:05\nСўнгги бир неча кун ичида Ўзбекистон ҳукумати таркибида юз берган баъзи жиддий ўзгаришларни маҳаллий кузатувчилар ҳокимият учун курашнинг авж олиб бораётгани билан изоҳламоқда.\nМамлакат президентининг фармонига кўра, бош вазирнинг биринчи ўринбосари, иқтисодиёт вазири, умумиқтисодиёт, савдо ва истеъмол моллари мажмуаси раҳбари Рустам Азимов лавозимидан олиниб, янги ташкил этилган Ташқи иқтисодий алоқалар, инвестициялар ва савдо вазирлиги раҳбарлигига тайинланди.\nУнинг аввалги ўрнини эса бош вазир ўринбосари мақомида президент девонидаги ўта нуфузли амалдорлардан бири, узоқ йиллар давлат раҳбарининг иқтисодий масалалар бўйича маслаҳатчиси вазифасида ишлаган Вячеслав Голишев эгаллади.\nЭндиликда Р.Азимов раҳбарлик қилаётган янги вазирлик Ташқи иқтисодий алоқалар агентлиги негизида ташкил этилди. Бу ҳақдаги фармонда айтилишича, янги вазирлик Ўзбекистоннинг ташқи дунё билан иқтисодий муносабатларини ривожлантириш, хорижий сармояни жалб этишни кучайтириш ва чет эл сармоядорларнинг ишончини қозониш каби мақсадларда ташкил этилган.\nСиёсатшунос Тошпўлат Йўлдошев ҳукуматдаги нуфузли шахс бўлган Р.Азимовнинг Бош вазирнинг биринчи ўринбосарлигидан бўшатилиб, оддий вазир этиб тайинланиши сиёсий маънога ҳам эга эканини таъкидламоқда. Унинг тахминича, демократик дунёқарашга эга шахслиги, шунингдек, бош вазир Шавкат Мирзиёевга рақобат қила олиши сабабли Р.Азимовнинг лавозими пасайтирилган бўлиши мумкин. Зеро, аввалроқ Р.Азимов бош вазир бўлиши мумкинлиги ҳақида гап тарқалган эди.\nТаҳлилчи Алимардон Аннаев Р.Азимовнинг бошқа ишга ўтказилганини президент Ислом Каримовнинг бош вазирни қўллаб-қувватлаш мақсадидаги устамон сиёсати маҳсули ҳисоблайди.\n“Р.Азимов Мирзиёев йўлига тўғаноқ бўладиган ёш иқтисодчи ва сиёсатчилардан биридир. Бир томондан, президент ўз атрофида ҳамиша ўртамиёна амалдорларни сақлашга ҳаракат қилади. Иккинчи томондан, уни янги вазирликка ўтказиб Ислом Каримов Р.Азимовнинг жаҳондаги турли молиявий ташкилотлар билан қалин муносабатларидан ўз манфаатлари йўлида фойдаланмоқчи”, - деди А.Аннаев.\nТ.Йўлдошевнинг фикрича, Р.Азимовнинг халқаро моливий институтлар билан яқин алоқалари мамлакат иқтисодиётига ҳам, Ислом Каримовга ҳам ёрдами тегмаслиги мумкин. Чунки Андижон воқеаларидан кейин Ўзбекистон сиёсий жиҳатдан яккаланиб қоляпти.\nР.Азимовнинг аввалги лавозимини В.Голишев эгаллаши ҳам бир қанча тахминларни юзага чиқармоқда. Бу шахс анча муддат Иқтисодиёт ва статистика вазирлигида ишлаган. Кўп йиллар президентнинг иқтисодий масалалар бўйича маслаҳатчиси бўлган. У Ислом Каримовнинг иқтисод ҳақидаги ҳар қандай янги фикрини амалиётга жорий қилиш бўйича йўлланмалар ишлаб чиқишга лаёқатли муҳим кадр экани тўғрисида ҳам гаплар юради.\nТаҳлилчи Илҳом Ғайратовнинг айтишича, В.Голишев президент девонидаги энг кучли таъсир доирасига эга бўлган шахслардан бири, шу билан бирга, давлат раҳбарига содиқ одамлар тоифасига киради.\n“В.Голишевнинг ҳукумат аппаратига ўтказилишидан ички ўйинларда президент девонининг ютиш имкониятини янада кўтариш мақсади бўлиши мумкин. Шунингдек, Андижон воқеалари ҳукуматни халққа томон маълум бир қадам ташлашга мажбур қилади. Шу пайтгача президентнинг иқтисодий дастурларини тайёрлашга раҳбарлик қилиб келган В.Голишевнинг ислоҳотларнинг бевосита ижрочиси сифатида иш бошлаши шундан далолат беради”, - деди таҳлилчи.


Спорт вазири янги лавозимга эга бўлди / Olamsport.com\n16:02"Ролан Гаррос". Маррейни илк даврада мусобақадан чиқариб юборишди\t0 15:38Тавсия қиламиз: UFC Хабиб ва Гэтжи жанги учун промо-роликни тақдим этди (ВИДЕО)\t0 15:11Хаким Дауду Зубайранинг устидан кулди\t0 14:40Роналду ва Мессида 146 секундлик фарқ\t0 14:18Стол тенниси терма жамоамиз аъзолари "Янгиобод" базасида ўқув йиғин машғулотларини давом эттиришмоқда + ФОТО\t0 13:53Конор сочини калга олдирди + ФОТО\t0 13:34Формула-1. Мухлислар билан тўлган Сочи гран-приси якунланди + ФОТОГАЛEРEЯ\t0 13:10Осиё чемпионлар лигаси. "Пахтакор"нинг чорак финалдаги рақиби аниқ бўлди\t0 12:43Доминик Рейес кечаги мағлубиятига изоҳ берди\t0 12:22Спортчилар ижтимоий тармоқларда 0 12:01Конор UFC президентига кескин тарзда жавоб қайтарди\t0 11:40Суарес илк ўйиндаёқ “Атлетико” тарихига кирди\t0 11:19"Ролан Гаррос". Эжени Бушар бошлади\t0 10:58Бразилия президенти «қовун» туширди\t0 10:37Диёра Келдиёрова: Cпортга кириб келишимга бувижоним сабабчи бўлганлар 0\n02 ноя 08:57\nСпорт вазири янги лавозимга эга бўлди\nТеглар : ЎзбекистонНабиевВолейбол\nЖисмоний тарбия ва спорт вазирлигининг анжуманлар залида Ўзбекистон волейбол федерациясининг навбатдан ташқари ҳисобот-сайлов конференцияси бўлиб ўтди.\nУнда вазирлик мутасаддилари ҳамда федерациянинг ижроқўм аъзолари иштирок этди.\nМазкур тадбирда Ўзбекистон волейбол федерациясининг 11 кишидан иборат ижроия қўмитаси аъзоларидан 9 нафари ҳозир бўлди. Кворум аъзолари сонининг етарли эканлиги эса Конференция қонуний равишда ўтганлигини англатади.\nКонференция кун тартибидан учта масала ўрин олган эди:\n1. Федерациянинг 2018-2019 йиллардаги фаолияти юзасидан ҳисоботи;\n2. Федерацияга янги президент сайлаш;\n3. Турли масалалар.\nКун тартибига киритилган биринчи масала бўйича Ўзбекистон волейбол федерацияси ижрочи директори Фарҳод Алимовнинг ҳисоботи тингланди. Маърузачи ўз нуқтида ўтган даврда амалга оширилган ишларга алоҳида тўхталиб, соҳада йўл қўйилган камчиликлардан ҳам кўз юммади.\nКонференцияда ташкилий масала кўриб чиқилди. Шу кунгача федерация президенти лавозими вакант бўлиб турганлиги сабабли Ўзбекистон волейбол федерацияси бош котиби Данияр Бурнашев ушбу лавозимга Жисмоний тарбия ва спорт вазири Д.Набиев номзодини илгари сурди. Овоз бериш жараёнида номзод бир овоздан маъқулланди ҳамда Дилмурод Ҳамидуллаевич Ўзбекистон волейбол федерациясининг президенти этиб сайланди.\nЙиғилишда сўз олган Дилмурод Набиев волейбол мамлакатимизда кенг оммалашган ва энг севимли спорт турларидан бири саналса-да, бироқ унинг ривожланиш даражаси бошқа ўйин турлари билан солиштирганда сезиларли даражада ортда қолаётганини кескин танқид қилди ва эндиликда барча бир ёқадан бош чиқарган ҳолда ушбу Олимпия спорт турини янги босқичга олиб чиқиш учун астойдил ҳаракат қилишини билдирди.\nШунинг билан Ўзбекистон волейбол федерациясининг навбатдан ташқари ҳисобот-сайлов конференцияси ўз ишини якунлади.\nРПЛ. "Спартак" меҳмонда ғалаба қозонди ва 1-ўринга чиқиб олди, Остон Ўрунов ҳам майдонга тушди 0\nЎзбекистонда илк бор триатлон бўйича аёллар клуби очилмоқда 0\nЎзДЖТСУ 65 ЁШДА! Кўзгуда – теннис, бадминтон назарияси ва услубияти кафедраси 0


Самарқандда 100 йиллик тарихга эга кутубхонанинг замонавий биноси очилди - zarnews.uz\nСамарқанд шаҳрида вилоят ахборот-кутубхона марказининг реконструкция қилинган замонавий биноси очилди.\n1937 йилда кутубхонага Пушкин номи ва давлат кутубхонаси мақоми берилган. Йилдан йилга китоб фонди кўпайиб борди.\nЎзбекистон Республикаси Президентининг “Ўзбекистон Республикаси аҳолисига ахборот-кутубхона хизмати кўрсатишни янада такомиллаштириш тўғрисида”ги қарори ижросини таъминлаш мақсадида ва 2019 йил 19 март куни Президентимиз томонидан ўтказилган селектор йиғилишида 5 та муҳим ташаббус илгари сурилди. Бу беш ташаббуснинг тўртинчиси бўлган ёшлар маънавиятини юксалтириш, улар ўртасида китобхонликни кенг тарғиб қилиш бўйича тизимли ишлар олиб борилмоқда. Шундан келиб чиқиб, Самарқанд вилоят ахборот-кутубхона маркази реконструкция қилинди. Бино замон талабларига мувофиқ таъмирланиб, ташқи кўриниши Самарқанднинг тарихий биноларига мослаштирилди.\nРеконструкция ишларига маҳаллий бюджетдан 6 миллиард 600 миллион сўм маблағ сарфланди.


Афғонистон ғарбида 300га яқин жангари йўқ қилинди - Халқ сўзи\nАфғонистон ғарбида 300га яқин жангари йўқ қилинди\n17:32 16 Май 2018 Дунё\nАфғонистон ғарбидаги Фарах музофотида “Толибон” радикал гуруҳининг 300га яқин жангариси йўқ қилинди. Жангларда 15 нафар ҳарбий ва 10 нафар полициячи ҳам ҳалок бўлди, деб ёзади Tolo News.\nЭслатиб ўтамиз, сешанба куни эрталаб “толибон”лар ушбу ҳудудга ҳужум қилган ҳамда ҳукумат кучлари билан жиддий тўқнашув келиб чиққан эди. Кейинчалик Афғонистон ИИВ вакили Нажиб Дониш жангарилар бирорта ҳам ҳокимият биносини эгаллай олмаганини билдириб ўтди.\nНАТО миссияси қўмондонлигининг билдиришича, Афғонистон ҳуқуқ-тартибот органлари аскарлари АҚШ ҳарбий ҳаво кучлари ёрдамида “Толибон” радикал гуруҳи бўлимлари юришини тўхтатган.\nМузофот губернатори маълумотларига кўра, ҳужум амалиётида қарийб 2 минг нафар жангари иштирок этган.